* 


O) 

^^[^ 

g'            .  CNJ 

^             CN 

-==Lr> 

o=C>J 

.^          ^^^ 

^^^CD 

^^^ 

; 

Brandes,  Georg  Morris  Cohen 

Dualismen  i  vor  nyeste 
philo Sophie 


00 


B 

4d4& 
D8B7 


Presented  to  the 
LIBRARY  of  the 

UNIVERSITY  OF  TORONTO 

by 

ESTATE  OF  THE  LATE 

JOHN  B,  C.  WATKINS 


Dualismen 


vor  nyeste  Pliilosophie. 


Af 


G.  Brandes. 


$  i 


Kjø  benhavn. 


Paa  den   (Tvldeiidalske  Bogliaudels  Forlag  er 
kommen  folgende 

Skrifter  af  Professor  Rasmus  Nielsen:  ; 

Om  personlig  Sandhed  og  sand  Personlighed.     Tolv  F^ 
læsninger  for  dannede  Tilhorere  af  begge  Kjon.     1  I 

Philosophi  og  Mathematik.     En  propædeutisk  Afhandli 

64  Sk. 

Philosophisk  Propædeutik  i  Grundtræk.     1  Ed.  32  Sj 

i 

Tale  ved  Reformationsfesten  1855  for  Universitetet.    1^ 

Om  Begrebet  Xoiagtighed.     36  Sk. 

]\Iathematik   og   Dialektik.     En  pliilosophisk  Afhandl: 
1  Ed.  16  Sk. 


Tale  ved  Eeformationsfesten  1858  for  Universitetet.    16 

Hr.  Professor  Steens  »Afregning«  gjennemseet.     Herr 
en  specificeret  Opgjorelse  til  Eevision.     24  Sk. 


Paa  Kierkegaardske  Stadier,  et  Livsbillede.     64  Sk. 


Forelæsninger  over  »Philosophisk  Propædeutik«   fra  I 

versitetsaaret  1860-61.     3  Ed.  24  Sk.  i 

1 

Forelæsninger  over  »Pliilosophisk  Propædeutik«   fra  C 
versitetsaaret  1861—62.     1  Ed.  16  Sk. 

Den  Stærkeres  Eet.     Tale   ved   Eeformationsfesten   1 
for  Universitetet.     16  Sk. 


Grundideernes  Logik.    I.    3  Ed.  24  Sk.    II.    3  Ed.  48 


Dualismen 


i  vor  nyeste  Pliilosophie. 


Af 


Gr.  Brandes. 


Kjøbenhavn. 

Forlagt  af  den  Gyldendalske  Boghandel  (F.  Hegel). 


I.  Cohens   Bogtrykkeri. 

1866. 


/ 


Indhold. 


Side 
Indledning ♦ 7 

Den  absokite  Uensartethed 25 

Det  Antirationelle 47 

Dualismens  Consequenser 55 


\- 


JAl^     o  li.u 


U  0.-^4^ 


1. 

Indledning. 

Der  er  i  Prof.  R.  Nielsens  Opfattelse  af  Forholdet 
mellem  Yidenskaben  og  Bibeltroen  Noget,  der  nød- 
vendigt niaa  vinde  ham  Manges  Hjerter.  Man  for- 
nemmer en  med  Tilfredshed  forenet  Beroligelse,  en 
glædelig  Bekræftelse  paa,  hvad  man  maaskee  uden 
meget  Haab  har  ønsket,  ved  at  høre  en  Tænker  ud- 
tale sig  saa  strengt  om  den  menneskelige  Tankes  Af- 
magt, ved  at  see  en  saa  stor  og  omfattende  philo- 
sophisk  Begavelse  være  sig  Philosophiens  Begrænds- 
ning  saa  bevidst.  Man  kom  til  Philosophen  kun  alt- 
for vant  til  den  indtil  det  Trivielle  gjentagne  Phrase, 
at  den  Dannede  —  undertiden  med  Stolthed,  under- 
tiden med  Smerte  —  føler  sig  løsreven  fra  de  For- 
udsætninger, hvorpaa  den  Ulærde  og  Enfoldige  med 
Fortrøstning  bygger,  og  man  gaaer  bort,  bestyrket  i 
sin  Tillid  til,  at  det  kun  er  den  overfladiske  og 
umodne  Philosophie,  der  fører  bort  fra  Bibeltroen, 
men  ikke  den  sande,  dybe,  virkelige  Forstaaelse  af, 
hvad  der  kan  forstaaes.  Og  i  Tilfredsstillelsen  blan- 
der sig  Beundring.  Det  er  den  samme  Mand,  der 
med  saa  megen  Iver  og  Varme  har  hævdet  Fagviden- 

skabernes  Selvstændighed  imod  eu  overmodig  Specula- 
tions  Anmasselser,  som  staaeude  paa  Høidepunktet  af 
sin  Tids  Videnskabelighed,  iført  sin  Genialitets  og  sin 
Dannelses  Styrkebelte  har  Maadehold,  Besindighed, 
Ydmyghed  og  Pietet  nok  til  at  erklære,  at  Livet  er 
Mere  end  Betragtningen,  Charakteren  Mere  end  In- 
telligentsen, Praxis  Mere  end  Theorie  og  Religionen 
høiere  end  Videnskaben.  Andre  Tænkere,  ringere 
Tænkere,  fremmede,  især  tydske,  Philosopher  have 
ladet  sig  forlede  til  det  ilde  berygtede  moderne  Fri- 
tænkeri, have  vakt  Forargelse  ved  Angreb  paa  det, 
som  Aarhundreders  Tradition  har  stemplet  som  hel- 
ligt: vor  egen  Philosophie  vil  under  denne  Tænkers 
Auspicier  gaae  i  et  bedre  Spor;  uden  at  give  Afkald 
paa  den  Frihed,  der  er  Tankens  Ret  og  Livsbetin- 
gelse, vil  den,  ren  for  de  Udskeielser,  hvortil  Viden- 
skaben ellers  overalt  i  Europa  og  tildels  ogsaa  her  i 
Danmark  har  hengivet  sig,  bevare  Ærefrygten  for  det 
Hellige  i  værdig  Selvbeherskelse.  Hvo  har  ikke  nok 
af  den  golde  Polemik,  af  Xedbrydelseslysten  og  Til- 
intetgjørélsesraseriet,  hvad  er  smukkere  og  bedre  end 
denne  saa  oprigtigt  og  kraftigt  ytrede  Bestræbelse  for 
dog  endelig  engang  at  stifte  Fred  mellem  Magter,  der 
hver  for  sig  af  uendelig  Betydning  fredeligt  burde 
samvirke  til  et  fælles  Maal! 

I  disse  eller  lignende  Udtryk  vil  Beundringen 
klæde  sig,  og  den  Kreds,  der  taler  saaledes,  er  neppe 
lille.  Thi  denne  Philosophie  er  i  mere  end  een  Hen- 
seende   en    Forsoningens  Philosophie.       Den    forsoner 


ikke  blot  Principer,  men  Partier,  den  søger  sine  Ven- 
ner i  modsatte  Leire  :  Har  den  end,  hvad  det  Reli- 
giøse angaaer,  sit  hele  Idee-Indhold  fra  Kierkegaard, 
saa  er  den  dog  hævet  over,  hvad  den  maa  opfatte 
som  en  Indskrænkning  hos  dette  store  Genie,  den  seer 
ikke  alene  som  næsten  Alle  det  i  mange  Maader 
Vækkende  og  Gode  i  det  Liv,  der  er  udgaaet  fra 
Grundtvig  og  hans  Tilhængere,  men  den  har  Øie  for 
den  dybe  Sandhed  i  Grundtvigs  Opdagelse,  som  Kierke- 
gaard og  saa  Mange  med  ham  ere  ude  af  Stand  til 
at  finde  Synspunktet  for.  Thi  denne  Philosophie  for- 
staaer  at  vurdere  den  friske  Umiddelbarhed  saa  godt 
som  den  gjennemførte  Refiexion;  kun  Mellemsphæren, 
kun  den  uklare  Sammenblanding  af  det  Videnskabe- 
lige og  det  Religiøse,  med  eet  Ord  Theologien  er  den 
fjendsk;  og  dog  —  den  er  forvisset  om,  at  Theolo- 
gerne,  naar  de  ret  faae  Syn  paa,  hvad  i  høieste  For- 
stand er  deres  egen  Interesse,  ville  føle  Trangen  til 
at  samles  under  dens  brede  Vinger  med  deres  for- 
henværende Modstandere;  thi  hvad  de  bedste  iblandt 
disse  ville,  det  vil  ogsaa  den :  det  ubeskaarne  uan- 
tastelige Bibelords  Hellighed,  Troens  Uafhængighed  af 
den  stadigt  mere  fordringsfulde  og  hensynsløse  mo- 
derne Videnskab.  Den  indeslutter  sig  endelig  ikke 
med  sine  Indviede  i  et  afspærret  Rum,  den  er  be- 
tænkt paa  at  skaffe  sig  Udbredelse  til  de  almindeligt 
Dannede,  ja  til  Folkets  store  lærvillige  Masse,  som 
det  er  en  Lyst  at  undervise  for  den,  der  er  lykkelig 
nok  til  at  have  Evnen  dertil,  den  er  ligesaa  populær, 

naar  den  vender  sig  udad,  som  den  er  streng  og 
exact  i  sit  Forhold  indadtil,  ligesaa  blød  og  forsonlig, 
naar  det  gjælder  om  at  forene,  hvad  Stort  og  Ud- 
mærket vort  Fædreland  har  frembragt  i  gudelig  og 
kirkelig  Retning*),  som  den  er  charakterfast  og  ubøn- 
hørlig imod  Theologiens  (for  Almenheden  ligegyldige) 
Formidlingsforsøg. 

Hvor  meget  er  der  ikke  i  et  saadant  Program, 
der  tiltaler  det  Bedste  i  Mennesket,  og  som  til  alle 
Tider  vilde  gjøre  Indtryk  paa  enhver  moden  og  ud- 
viklet Aand,  og  hvor  Meget  er  her  endelig  ikke,  der 
maa  ramme  netop  vor  Tids  og  vort  Lands  Mennesker! 

Det  19de  Aarhundrede  gjorde  tidlig  Front  mod 
det  18des  Philosophie;  men  hertillands  maaskee  mere 
afgjort,  i  hvert  Fald  mere  udholdende,  end  nogen- 
steds, og  den  danske  Litteratur  bærer,  hvor  heftigt 
vore  Theologer  end  have  befeidet  hinanden,  hverken 
mange  eller  stærke  S}>or  af  den  kritiske  Bevægelse, 
der  i  indeværende  Aarhundrede  charakteriserer  den 
tydske  og  franske  Videnskab.  Tiden  for  de  religiøse 
Bevægelsers  Gjenfødelse  har  Intet  tilovers  for  Ra- 
tionalismen, den  afskyer  den  gamle  Rationalismes 
Fladhed,  den  tvivler  høiligt  paa,  at  der  kan  komme 
noget  Godt  ud  af  paany  at  rokke  ved  det  positivt 
Religiøses  Autoritet,  den  seer  nødig  Opgivelsen  af 
nogetsomhelst  af  Aabenbaringens  Udenværker;  tinden 
føler  Nødvendigheden  af  „principiis  obstare."     Denne 


*)   Se    f.  Ex.    ^'ord.  Universitetstidskr.    Tillægshefte    til 
10de  Aarg.  1S66  p.  75. 

Aandsretning  kommer  Prof.  Nielsen  imøde.  Han 
sikrer  det  Positives  alleryderste  Forskandsniug,  idet 
han  anbringer  et  gabende  Svælg  iraellem  Videnskaben  og 
Religionen,  og  kaster  Theologerne  paa  Hovedet  ned  deri. 

Men  det  19de  Aarhundrede  er  tillige  Natur- 
videnskabens og  de  store  Opdagelsers  Tidsalder.  Er 
den  klar  over  Noget,  saa  er  det  over  det,  at  paa 
Videnskabens  Omraade  maae  vi  have  Marken  fri, 
maae  vi  kunne  forske  og  bestemme  uanfægtet  af  en 
forældet  Orthodoxies  forudfattede  og  indskrænkede 
Domme,  Denne  Bevidsthed  kommer  Prof.  Nielsen 
imøde.  Naar  Talen  er  om  Videnskab,  da  er  Talen 
ikke  om  Tro,  da  staaerProf.  —  eller  vil  idetmindste 
staae  —  fri  og  uhindret  af  enhversomhelst  bindende 
Fordom,  ingen  nok  saa  utaalmodig  Fritænker  har 
herom  kunnet  udtale  sig  heftigere  end  han. 

Hvad  vil  man  da  Mere,  hvad  kan  man  endnu 
ønske  udover  denne  storartede  Gjennemførelse  af 
suum  cuique!  hvo  vil  vel  her  gjøre  Indsigelse,  med 
Undtagelse  maaskee  af  Efternøleren,  der  endnu  ikke 
forstaaer,  at  Dogmatikens  Tid  er  forbi,  eller  af  den 
Bornerte,  der  ikke  kan  taale,  at  den  store  Almenhed 
delagtiggjøres  i  Philosophiens  Resultater,  eller  den 
Enkelte,  der  optræder  ikke  for  Sagens  Skyld,  men 
for  at  bringe  sit  eget  lille  Jeg  i  Forgrunden  ved 
Hjælp  af  den  store  Sag*)? 


■)    Jfr.    R.  Schmidt:    Om  Selvmodsigelsen  i   Prof.  Niel- 
sens Lære  pag.  44. 

Lad  os  engang  vende  Medailleu  og  see  den  paa 
den  anden  Side.  Denne  Lære,  der  tiltaler  saa  meget 
Godt  i  Menneskene  og  viser  sig  saa  tidssvarende, 
skulde  den  mon  ikke  ogsaa  henvende  sig  til  noget 
mindre  Godt,  til  det  Lavere,  ja  til  det  Laveste  i  os? 
Vi  Mennesker  ere  af  Naturen  tilbøielige  til  Slapbed, 
Delthed,  Adsplittethed.  De  Fleste  have  gjerne  een 
Livsanskuelse  i  Glæde,  en  anden  i  Sorg.  een  i  Hjem- 
met, en  anden  i  Kirken.  Læreren  hylder  helst  eet 
Princip,  naar  han  taler,  et  andet,  naar  han  handler, 
Præsten  har  Møie  med  at  leve  som  han  prædiker, 
Kjøbmanden  har  gjerne  een  Moral  i  Forretninger,  en 
anden  i  Livet,  og  Digteren  besynger  tidt  og  ofte  Ide- 


noget moralsk  Graverende  til  Grund  for  den  Hand- 
ling at  træde  op  imod  Prof.  Nielsen,  saaledes  kan 
Hr.  Henrik  Scharling  ikke  fatte,  at  man  udtaler  sig 
mod  Theologien  af  andre  Grunde  end  personlige. 
Han  erklærer,  at  jeg  synes  at  staae  i  den  Formening, 
at  naar  Theologien  ikke  kan  gjøre  mig  til  en  Christen, 
saa  er  den  ufrugtbar  og  upraktisk  og  tilføier  belæ.- 
rende,  at  man  naturligvis  ligesaa  lidt  kan  blive  en 
Christen  alene  ved  at  studere  Theologie,  som  man 
kan  gjenvinde  sin  Helbred  alene  ved  at  studere  Me- 
dicin. Skjøndt  Hr.  Scharlings  Morsomhed  gom  Lit- 
teraturens Mentor  ikke  er  ubekjendt,  og  skjøndt  man 
jo  vel  maa  være  forberedt  paa  at  træffe  nogen  Fa- 
miliaritet med  Alvidenheden  i  et  theologisk  Ugeskrift, 
var  dette  Udbrud  af  Hr.  Scharling  mig  dog  en  kjær 
Overraskelse,  Det  er  saa  behageligt  i  et  Tidsskrift 
at  finde  Oplysninger  til  sin  egen  Sjælehistorie  og 
tilmed  Oplysninger,  som  man  tilforn  var  ganske  uvi- 
dende om. 

alei-;  som  allermindst  gjenfindes  i  hans  egne  Hand- 
linger. Den  ene  Sphære  kommer  jo  ikke  den  anden 
ved,  den  ene  Haand  behøver  jo  ikke  at  vide,  hvad 
den  anden  gjør.  Og  nu  Videnskabsmanden  !  Opdragen 
i  en  vis  bestemt  kirkelig  Tro,  fra  Barndommen  af 
paavirket  af  en  vis  bestemt  tilfældig  Forestillingskreds, 
den,  som  hersker  i  hans  Kirke,  i  hans  Land  og  i  den 
By,  hvori  han  lever,  møder  han  i  Videnskaben  Facta, 
der  staae  i  Strid  med  denne  Tro.  Her  er  en  Kamp 
at  udstride,  en  Seir  at  vinde.  Men  kunde  Freden 
ikke  faaes  for  bedre  Kjøb?  Forfærdelige  Tanke,  at 
den  Tro  der  prædikes  i  Ebeltoft  eller  i  Paris  eller  i 
St.  Petersborg  ikke  skulde  være  den  høieste  Sand- 
hed !  Forfærdelige  Utroskab,  at  bryde  med  en  Tro, 
til  hvilken  Ens  ebeltoftske  eller  parisiske  eller  St. 
Petersborgske  Forældre  satte  al  deres  Lid!  Hvad  er 
da  naturligere  end  den  praktiske  Udvei  at  være  En 
i  Videnskaben,  en  Anden  i  sit  Liv,  at  leve  Livet 
igjennem  i  en  chaotisk  Verdensanskuelse  med  Brokker 
af  Fortidens  og  Stumper  af  Nutidens  Livsbetragtning, 
men  dog  i  sine  Skrifter  at  fremtræde  iført  det  l9de 
Aarhundredes   videnskabelige  Drapperi. 

Dog  saa  naturligt  dette  end  falder,  der  er  noget 
Pinligt  i  denne  Halvhed.  Man  samler  sig  vel  nødigt 
til  den  kraftige,  enkelte  Afgjørelse,  men  man  lider 
heller  ikke  at  vakle  principløst  mellem  modsatte  Syns- 
maader.  Ingen  Accord!  det  er  jo  Løsenet  i  vore 
Dage,  saa  langt  heller  en  dygtig  Disharmoni !  Halveres 
vil  man,  naar  det  ikke  kan  være  anderledes,  men  saa 

vil  man  ogsaa  halveres  tilgavns.  Hvilken  Lindring 
for  den  bespændte  Sjæl  giver  nu  ikke  den  nye  Lære, 
der  vel  nødtvungen  indrømmer  Videnskaben  dens  Ret, 
men  ligefuldt  lader  mig  min  Barnetro,  ja  om  det  saa 
skulde  være  min  Ammestuelærdom  i  god  Behold,  som  kort 
sagt  hæver  Principløsheden  selv  til  Princip  og  skjænker 
den  Usikre  netop  hvad  han  attraaer,  at  maatte  blive 
hel  i  Halvheden,  at  maatte  aande  fuldt  ud  som  et 
dobbelt  Menneske.  Hans  Forstand  trænger  til  Luft: 
den  faaer  et  Spillerum,  en  Tumleplads  uden  Grænd- 
ser,  hans  Følelse,  der  ligger  i  Splid  med  Forstanden, 
hans  Yillie,  der  i  Trang  til  udvortes  Støtte,  vanske- 
ligt slipper  nogen  fra  Fædrene  overlevet  Troessæt- 
ning,  behøver  intet  Afkald  at  gjøre.  Troen  er  be- 
rettiget, saasnart  den  blot  er  fast,  deus  Rige  er  uden 
Skranker,  dens  Omraade  har  ingen  Græudse  tilfælles 
med  Erkjendelsens  Land.  Hvert  af  de  tvende  Riger 
har  sine  Love,  sin  Regent,  ja  sin  Gud,  de  kunne  ikke 
splidagtigt  strides  om  det  Sande ;  thi  s  elve  denne  dybe 
Splid  imellem  dem,  det  er  Sandheden,  det  er  Freden. 
Som  naar  tvende  Stormagter  staae  fuldtrustede  imod 
hinanden,  men  Mægling  indtræder,  ingen  Krig  bryder 
ud,  og  der  stiftes  et  Forlig,  i  hvilket  hver  af  Parterne 
fuldtbevæbnet  forbeholder  sig  alle  sine  Rettigheder, 
saaledes  kvæles  her  Debatten  under  en  uveirssvanger 
Pause :  ingen  af  de  to  Modstandere  opgiver  en  Tøddel. 
Betragtet  som  en  midlertidig  Situation  eller  som  en 
Yaabenhvile  efter  fordums  Kampe  kan  denne  Stilstand 
have    sin  Nvtte,    den    er   endosr    af  Værdi    for  Viden- 

skaben,  hvis  denne  virkelig  faaer  Lov  til  at  leve  sit 
Liv  uforstyrret  af  fremmed  Indblanding;  men  skal  den 
opfattes  som  en  Afgjørelse  af  Striden,  som  den  længe 
ventede  Løsning  af  et  stort  Problem  —  og  for  dette 
bliver  den  udgivet"^)  —  da  er  dens  Svaghed  saa  iøine- 
faldende,  at  det  vilde  være  beskjæmmende  for  vor 
Videnskab,   om  den  ikke  blev  paapeget. 

Vi  saa,  hvad  der  kunde  friste  endogsaa  Viden- 
skabsmanden til  at  slutte  sig  til  den  nye  Lære  og  for 
sin  Part  realisere  den.  Men  kan  Fristelsen  blive  selv 
ham  for  stærk,  hvor  meget  større  maa  den  da  ikke 
være  for  Lægmanden.  Sæt  han  fra  sin  Barndom  af 
har  en  Trang  til  ubetinget  Hengivelse  og  inderlig  Tro, 
Sæt  saa,  at,  naar  hans  Hjerte  søger  den  positive  Re- 
ligion, hans  Fornuft  samtidig  frastødes  af  mangen  med 
Religionen,  som  det  synes,  uopløselig  forbunden  Cru- 
ditet.  Forkaster  han  den  nu  ubetinget,  da  forsmægter 
hans  Hjerte  bestandig  under  sit  Savn,  antager  han  den 
derimod  uden  Forbehold  i  dens  overleverede  Skikkelse, 
da  er  det,  som  sloges  der  ham  et  Jernbaand  om  Panden. 
Saaledes  sidder  han  fast  i  Valgets  Dilemma.  Sæt  saa, 
at  han  en  Aften  træder  ind  i  en  Høresal,  hvor  Til- 
hørere af  begge  Kjøn,  Dannede  og  Udannede,  have 
trængt  sig  sammen.  Det  Foredrag,  han  kommer  til 
at  høre,  er  rettet  mod  den  speculative  Theologie. 
Med  al  den  Sikkerhed,  som  Lærdom,  logisk  Virtuo- 
sitet og  livfuld  Veltalenhed  giver,   fremstiller  Taleren, 


=)  See  f.  Ex.  ..Fædrelandet''  1866  Nr.  172. 

hvor  farligt  det  i  Troessager  er  at  række  Videnskaben, 
om  det  saa  kun  var  den  lille  Finger.  Paa  Videnska- 
bens Vegne  nedlægger  han  Protest  mod  de  bibelske 
Underes  Troværdighed.     Han  fremstiller  maaskee  først 

—  naturligvis    bestandig  fra  Videnskabens  Standpunkt 

—  Usandsynligheden,  Absurditeten  af  nogle  af  de  Mi- 
rakler, der  for  hans  Tilhøreres  Phantasie  kun  have 
liden  Nimbus,  men  som  ere  deres  Forstand  til  des 
mere  Anstød.  Endnu  føler  den  lyttende  Kreds  sig 
ikke  foruroliget,  snarere  fornemmer  den  en  Sindets 
Lettelse  ved  engang  at  give  den  tilbagetrængte  For- 
argelse frit  Løb.  Men  Taleren  gaaer  videre,  han 
nærmer  sig  maaskee  Mirakler,  der  for  Alle  staae  som 
hellige  Mysterier,  det  synes  et  Øieblik,  som  vilde  han 
forgribe  sig  paa  dem.  og  en  Bæven  gjennemfarer  For- 
samlingen. Consequensen  af  Theologernes  Forklarings- 
forsøg  er  nu  gjort  tydelig.  Da  vender  Taleren  Fore- 
dragets Timeglas.  Med  varm  Begeistring,  med  endnu 
større  Veltalenhed  fremstiller  han  Miraklet  seet  i  Troens 
Lys.  Og  nu,  da  den  kritiske  Tilbøielighed  har  faaet 
Lov  at  udrase,  nu,  da  man  har  lært  at  skjælve  for 
den  Tankegang,  man  nylig  var  villig  til  at  slaae  ind 
paa,  nu  omfatter  man  med  samme  Lidenskab  Stort  og 
Smaat,  det  mest  ophøiede  religiøse  Bud  og  det  mindst 
betydende  Under,  Alt  synes  lige  helligt  og  kostbart, 
da  Faren  for  at  miste  det  neppe  er  forvunden.  Hvad 
har  nu  Tilhøreren  i  en  saadan  Time  ikke  gjennem- 
følt  og  gjennemlevet,  hvor  have  alle  hans  Evner  tumlet 
sig  frit!    Fornuften   og  Troestrangen  ere   lige  tilfreds- 

stillede,  hin  fordi  den  har  faaet  Tilladelse  til  at  kaste 
hele  Mirakelflokken  ud  af  Videnskabens  Forport,  denne, 
fordi  den  har  faaet  fuldkommen  Frihed  til  at  lukke 
hele  den  samme  Skare  ind  ad  den  Bagport,  som  aabnes 
den  i  Individets  praktiske  Existens.  Frem  og  tilbage 
synes  lige  langt;  men  den  Hørende  har  brugt  sine 
aandelige  Kræfter,  og  han  har  een  Gang  for  alle  lært, 
hvorledes  han  har  at  behandle  Forstanden,  hver  Gang 
deus  Utaalmodighed  paau}'  skulde  udsætte  ham  for 
Forargelsens  Anfægtelser.  I  hans  Glæde  undgaaer  det 
ham,  at  hvad  her  er  foretaget  kun  er  en  fingeret  Be- 
vægelse, at,  da  det  Gudsbegreb  og  det  Begreb  om 
Yerden,  som  Prof.  K  stiller  imod  Theologiens,  efter 
Prof.'s  egen  Opfattelse  ikke  er  det  sande,  ikke  er  det, 
som  har  Realitet,  saa  er  den  Strid,  som  her  er  ført 
mod  den  speculative  Theologie  kun  en  Skinkamp,  en 
kvantvis  Fægtning,  som  Holberg  kalder  det,  og  Alt, 
hvad  her  er  ske  et,  kun  en  Ompostering  af  det  Supra- 
rationale  fra  Videnskabens  til  Livets  Omraade,  en  tak- 
tisk Forandring,  analog  med  den,  som  vilde  være  ind- 
traadt  i  Chemien,  hvis  Chemikerne  i  sin  Tid  vare 
blevne  enige  om,  ikke  mere  at  taale  Phlogiston  i  deres 
Videnskab,  men  kun  for  udenfor  Videnskaben  at  være 
des  mere  glødende  forvissede  om  dets  Existens. 

Eller  den  Famlende  og  Usikre  tyer  maaskee  til 
Litteraturen  og  standser  en  skjøn  Dag  ved  Læsningen 
af  en  Pagina  som  denne*),  der  indeholder  Slutningen 


*)  R.  Nielsen:    Forelæsninger    over    Philosoph.    Propæ- 
deutik.    Efteraarshalvaar  1865  pag.  159. 

af  en  Samtale,  hvori  Theologiens  Forsvarer  kommer 
ynkeligt  tilkort.  Theologen  C.  har  opstillet  den  Sæt- 
ning, at  i  objectiv  Betydning  er  Alt  eller  Intet  at  kalde 
Under.     Hertil    bemærker   saa   A.    som  følger: 

„At  et  Menneske  vandrer  paa  Havet  uden  at  synke, 
er  da  ligesaa  stemmende  med  Naturlovenes  Uforander- 
lighed, som  at  En  falder  i  Vandet  og  drukner?  C.  Menne- 
sket, der  ellers  er  underkastet  Tyngdens  Love,  kan 
meget  vel  vandre  paa  Havet,  naar  det  skeer  teleolo- 
1  o  gi  sk,  ifølge  en  fortsat  Skabelse!  A.  Men  saa  har 
det,  hvad  Naturlovenes  Uforanderlighed  angaaer,  vel 
heller  ikke,  naar  vi  ret  besinde  os,  noget  for  den 
dybere  Tænkning  Anstødeligt,  at  en  Pave,  Leo  XH. 
har  kunnet  beatificere  Minoriten  Julianus,  som  i  vort 
vantro,  revolutionære  nittende  Aarhundrede  fik  stegte 
Fugle  til  at  flyve?  C.  At  jeg  for  mit  Yedkommende 
antager  Underet  med  de  stegte  Fugle  for  en  dum 
Fabel,  en  Præsteløgn,  hidrører  slet  ikke  fra,  at  jeg  i 
Begivenheden  selv  seer  noget  Brud  paa  Naturlovenes 
Uforanderlighed;  men  simpelthen  derfra,  at  jeg  ikke 
er  Catholik  og  følgelig  ikke  kan  overbevise  mig  om, 
at  Begivenheden  er  skeet  teleologisk,  ifølge  en  fortsat 
Skabelse.  Var  jeg  Catholik  og  havde  en  Catholiks 
Tro,  da  skulde  jeg  vel  være  istand  til  at  forsone 
min  Tro  med  min  Viden,  mit  Skabelsesbegreb  med 
mit  Naturbegreb  ..." 

Hvad  er  her  nu  skeet?  Idet  Theologiens  For- 
klaringsforsøg  ere  latterliggjorte,  idet  den  indbildte 
Forstaaelse    af  Underet  har   vist  sig   at  være  indbildt, 

rammer  Spotten  ikke  alene  den  speculative  Dogmatik, 
som  den  der  —  principielt  —  formaaer  at  begribe 
et  saa  afsindigt  Under,  men  som  den,  der  ikke  er 
istand  til  at  afvise  det.  Saaledes  falder  der  da  et 
latterligt  Skjær  over  selve  den  miraculøse  Yerden, 
som  Dogmatiken  behandler,  den  Verden  nemlig,  hvori 
stegte  Fugle  kunne  bringes  til  at  fiyve.  Atter  her 
føler  den  sympathetiske  Læser  sin  Forstand  tilfreds- 
stillet; skjøndt  Intet  ved  sin  Ælde  ærværdigt  Mirakel 
er  bleven  bragt  endog  blot  under  Skyggen  af  en  For- 
standskritik,  saa  gotter  man  sig  dog  ved  Tanken  om, 
at  man  for  sin  Del  ikke  er  nødsaget  til  at  tye  til 
saadanne  Argumenter  som  C.  for  at  værge  sig  mod 
Antagelsen  af  den  Art  Mirakler,  som  det  med  Fuglene. 
Men  denne  Følelse  har  sin  Grund  i  ren  Illusion. 
Thi  optager  man  Samtalens  Traad  og  retter  Repliken 
mod  Hr.  A.,  da  vil  det  vel  vise  sig,  at  hans  Argu- 
menter ikke  ere  et  Haar  bedre  end  hans  ydmygede 
Modstanders,  og  at  hans  Situation  er  nok  saa  besyn- 
derlig som  Hr.  C.'s.  Spørger  man  ham  nemlig  blot 
med  nogle  Ords  Forandring  saaledes:  Har  det  da, 
hvad  Naturlovenes  Uforanderlighed  angaaer,  for  din 
inderste  Bevidsthed  noget  Anstødeligt,  at  en  Mand  i 
vort  Aarhundrede  fik  stegte  Fugle  til  at  flyve?  da 
maatte  Svaret  lyde  som  saa:  At  jeg  for  mit  Vedkom- 
mende antager  Underet  for  en  dum  Fabel,  en  Præste- 
løgn.  hidrører  slet  ikke  fra,  at  jeg  i  Begivenheden 
seer  et  Brud  paa  Naturlovenes  Uforanderlighed,  thi 
indeholder  den  end  et   saadant,    tør  jeg  dog   ikke  be- 

2* 

iiegte  dets  Mulighed,  men  simpelthen  deraf,  at  jeg 
ikke  er  Catholik  og  følgelig  ikke  troer.  at  der  er  skeet 
Mirakler  paa  Jorden  siden  det  første  Secnlum;  derfor 
brugte  jeg  Ordene  :  „i  vort  vantro,  revolutionære  nittende 
Aarhundrede".  Var  jeg  en  Catholik,  og  havde  en 
Catholiks  Tro.  da  skulde  jeg  vel  være  istand  til  at 
forsone  min  Tro  med  min  Viden;  thi  jeg  staaer  ikke 
min  Fornuft  til  Regnskab  for,  hvad  jeg  troende  an- 
tager. Naturlovenes  Uforanderlighed  er  en  Norm.  som 
kun  staaer  fast  i  en  Naturforfatuing,  der  forefindes  i 
Videnskaben  og  paa  Papiret,  men  som  ikke  har  hjemme 
i  den  virkelige  Verdensforfatning,  hvortil  jeg  i  min 
Existens  forholder  mig  som  en  lydig  Undersaat.  Mod 
den  strider  intet  Mirakel,  som  Troen  erklærer  for 
belligt  og  som  styrker  Forvisningen  om  Altets  absolute 
Afhængighed  af  den  ubetingede  Almagt."  Med  andre 
Ord :  ogsaa  Hr.  A.  har  den  Mening,  at  i  og  for  sig 
er  Naturlovenes  Uforanderlighed  ikke  til  Hinder  for, 
at  de  stegte  Duer  kunne  flyve  os  ind  i  Munden;  han 
venter  vel  ikke,  at  det  vil  skee,  men  kun  fordi  den 
Tid,  hvori  Sligt  hændtes,  er  omme. 

Naar  man  til  En  af  vore  Ny-Orthodoxe,  der  ikke 
ville  indrømme  Fornuft  eller  Videnskab  den  svageste 
Ret  til  at  tale  med  om  Religionens  Gjenstand,  be- 
mærker, at  det  dog  i  vore  Dage  ikke  gaaer  an  at 
fastholde  Fortællinger  som  den  om  Sprogenes  Oprin- 
delse fra  Guddommens  Vrede  over  en  formastelig 
Taarnbygning  eller  om  Regnbuens  Fremkomst  som 
corporlig    Ting    i  Anledning    af    en    bestemt    historisk 

eller  uhistorisk  Begivenhed  uden  som  skjønne  og  poe- 
tiske Sagn,  saa  svarer  den  Paagjældende  i  Alminde- 
lighed, at  Bibelen  slet  ikke  vil  lære  os  nogen  Natur- 
eller Sprogvidenskab,  overhovedet  slet  ikke  vil  berige 
vor  Viden,  at  dette  er  en  usalig  Misforstaaelse  o.  s.  v. 
Dette  Svar  beroer  tydeligt  nok  paa  en  Feiltagelse. 
Hvad  her  siges  om  Bibelen  gjælder  ikke  den,  men 
den  religiøse  Forkyndelse,  det  sædelige  Bud.  Dette 
henvender  sig  ikke  til  vor  Yidebegjærlighed,  vil  ikke 
bibringe  os  nogen  Kundskab  om  Sprogenes  eller  Xa- 
turphænoraenernes  Oprindelse.  Hvad  Bibelen  vil  lære 
os,  er  vanskeligt  at  afgjøre*).  Men  spørger  man 
simpelthen,  om  Bibelen  ikke  —  hvad  enten  den  nu 
vil  det  eller  ei  —  lærer  os  noget  Saadant,  da  bliver 
Svaret  Ja,  og  den  Orthodoxe  har  følgelig,  hvis  Lun 
opgiver  Bibelens  Autoritet  med  Hensyn  til  disse  Punk- 
ter, en  Gang  for  alle  brudt  med  sit  Princip. 

Det    kunde    nu    synes,    som    om    en  Discipel    af 


*)  At  et  saadant  Udtryk  In^ppigt  høres,  er  kun  et  blandt 
mange  Vidnesbj-rd  om  den  høist  ucorrecte  Sprogbrug, 
der  har  indsneget  sig  hos  os,  i  Kraft  af  hvilken  man 
bl.  A.  taler  om  Troen,  Religionen,  Videnskaben, 
Villien  som  om  personlige  Væsener.  Exempler  paa 
denne  Metaphorphilosophie  yder  Dr.  Heegaards  ,, Ind- 
ledning til  Ethiken'^  i  rigeste  Maal.  Her  blot  eet: 
Naar  han  pag.  446  erklærer,  at  Villiens  Concentration 
ud  over  det  Rationelle  er  et  Skridt,  hvorved  Villien 
ikke  gjør  sig  nogensomhelst  theoretisk  Betænkelighed, 
da  mindes  man  om  det  Gamle:  Dyden  er  ingen  Fer- 
sken. Man  kunde  med  samme  Ret  tale  om  Skridt, 
hvorved  Hjertet  ikke  gjør  sig  mindste  Hovedbrud. 

Prof.  Nielsen  i  dette  Tilfælde  ganske  vilde  kunne 
undgaae  de  Vanskeligheder,  hvori  den  Orthodoxe  her 
finder  sig  hildet.  Thi  Ingen  har  jo  stærkere  end 
Theologiens  utrættelige  Bekjæmper  gjort  Adskillelse 
imellem  det,  der  vedkommer  den  religiøse  Bevidsthed 
og  det,  der  ikke  vedkommer  den.  Man  skulde  troe, 
at  disse  Facta  som  betydningsløse  for  det  religiøse 
Liv  efter  Prof.  Ks  Lære  maatte  hjemfalde  til  Viden- 
skabens Kritik  og  saaledes  tabe  deres  exceptionelle 
Stilling.  Men  nei,  det  viser  sig,  at  de  opfattes  som 
hellige  Kjendsgjerninger.  De  bevares  i  fuld  Ukrænke- 
lighed som  Mumier  af  den  selv  det  Døde  ikke  op- 
givende Tro.  og  det  er,  saa  uforstaaeligt  det  end 
lyder,  det  Ethiske  i  Mennesket,  den  ethiske  Fordring 
der  sikrer  disse  Lig  mod  den  kritiske  Opløsning:  den 
ethiske  Grundfordring  nødvendiggjør  et  ethisk  Ideal; 
det  Gode  kan  ikke  existere  uden  den  Gode,  den  ab- 
solut Gode  atter  kun  som  almægtig,  den  Almægtige 
kun  som  absolut  skabende,  Skabelsen  kan  atter  kun 
være  foregaaet  i  de  sex  Dage,  (v.  Heegaard  anf.  St. 
p.  392)  og  hermed  ere  de  første  Led  knyttede  af  den 
Kjæde,  der  vel  maa  tænkes  at  skulle  sammenlænke 
alle  det  gamle  og  nye  Testamentes  hellige  Facta. 
Den  er  ikke  udført  endnu,  men  Paavisningen  af  den 
hele  Nexus  vil  forhaabentlig  ikke  lade  altfor  længe 
vente  paa  sig,  og  den  fuldstændige  Sammenstilling  vil 
da  ligge  for  som  et  gjennemført  System,  hvilket  det 
ikke  vil  være  raadeligt  for  Nogen  at  understaae  sig 
til    at    kalde    theologisk.       Spørger    man   altsaa  Prof. 

Nielsens  Discipel:  Kan  man  forkaste  det  gamle  Te- 
stamentes Fortælling  om  den  babyloniske  Sprogforvir- 
ring eller  det  nye  Testamentes  om  Dæmonernes  Ud- 
drivelse og  endda  forholde  sig  til  det  sædelige  og  re- 
ligiøse Ideal,  da  vil  han  maaskee  i  det  første  Øiebliks 
Forbløffelse  svare:  Ja;  men  saasnart  han  har  sundet 
sig,  vil  han  consequent  benegte  det:  det  Ethiske  kan 
ikke  undvære  det  Religiøse,  det  Religiøse  ikke  Aaben- 
baringen,  Aabenbaringen  ikke  disse  Forudsætninger. 
Sæt  saa  man  indvendte :  Forsøg  dog  engang  at  see 
frit  og  lige  paa  Tingen,  døm  uden  alle  Bihensyn,  an- 
tager Du  disse  Facta  eller  ei?  da  vilde  Svaret  nød- 
vendigvis lyde  omtrent  som  følger:  „Et  ligefrem  Ja 
eller  Nei  kan  jeg  ikke  give  paa  dit  Spørgsmaal;  thi 
ellers  vilde  jeg  gjøre  Yiden  til  Dommer  om  Ting,  der 
ligge  udenfor  dens  Competence.  Som  sanddru  Men- 
neske antager  jeg  i  Sandhedens  Interesse,  at  disse 
saakaldte  Facta  ere  ganske  uhistoriske,  men  som  mo- 
ralsk Individualitet  antager  jeg  i  det  Godes  Navn  disse 
samme  Facta  for  fuldstændigt  paalidelige  og  reale." 

„Men"  udbryder  Spørgeren  „indseer  Du  da  ikke, 
at  der  gives  en  tredie  simplere  Betragtningsmaade  af 
saadanne  Beretninger.  Jeg  spørger  Dig  ikke,  om  de 
ere  sande,  thi  med  Ordet  Sandhed  kan  der  gjøres 
mange  Konster,  men  svar  blot  paa,  om  Du  antager, 
at  det,  de  meddele,  nogensinde  er  skeet.  Troer  Du, 
at  Regnbuen  blev  sat  paa  Himlen,  eller  troer  Du  det 
ikke,  troer  Du  at  hine  Afsindige  vare  besatte  af  Dæ- 
moner, eller  troer  Du  det  ei?"     Da  lyder  Svaret  atter : 

I  det  Sandes  Interesse  antager  jeg  o.  s.  v.,  i  det  Godes 

Navn  fastholder  jeg  derimod "     og  dermed  maa 

vel  Samtalen  være  endt.      Men    her  kommer  selv  det 
forsonligste  Sind  til  at  mindes  det  lille,    skarpe  Vers- 

-For  Aandens  Sol  eller  Præstepraasen? 
Ja  eller  Nei!    kim  ingen  Yaasenl" 


2. 
Den  absolute  Uensartethed. 


Det  tn 


-æffer  sig  saa  heldigt  elier  saa  uheldigt,  alt 
efter  det  Standpunkt,  hvorpaa  man  befinder  sig,  at 
Prof.  R.  Nielsen  i  Spidsen  for  sin  Lære  om  Forholdet 
mellem  det  Religiøse  og  det  Videnskabelige  opstiller 
en  Grundsætning,  hvorpaa  den  hele  Bygning  hviler. 
Man  behøver  da  ikke  møisommeligt  at  opspore  Theo- 
riens  Grundtanke,  den  er  udtrykt  saa  bestemt,  at  den 
paa  ingen  Maade  kan  forfeiles ;  dersom  man  nu  ikke 
kan  gaae  ind  paa  den,  saa  behøver  man  ikke  at  ind- 
lade sig  med  det  Øvrige;  thi  enten  er  hin  Tanke 
følgerigtigt  gjennemført,  og  da  vil  den  gjennemtrænge 
den  hele  Udvikling  og  paa  alle  Punkter  umuliggjøre 
En  Tilegnelsen,  eller  den  er  ikke  udfoldet  ved  Conse- 
quens,  og  saa  kan  man  jo  endnu  langt  mindre  ønske 
et  nærmere  Bekjendtskab  med  alle  Enkeltheder.  Denne 
Sætning,  der  i  adskillige  Artikler  i  „Fædrelandet"  er 
bleven  betegnet  som  en  tydelig  Selvmodsigelse,  lyder 
saaledes:  Samme  Bevidsthed  kan  uden  Modsigelse 
forene  Tro  og  Viden  som  absolut  uensartede  Priiiciper. 
„Uden  Modsigelse"  det  er  den  Sikkerhedsventil,  der 
er  anbragt    for    at  forhindre  Sætningen  fra  at  springe 

i  Luften,  og  den  Undersøgelse,  der  her  skal  anstilles, 
gaaer  kun  ud  paa  at  prøve,  hvorvidt  Ventilationen  er 
tilstrækkelig.  Den  opstillede  Sætning  er  en  Grund- 
sætning; men  det  er  neppe  for  dristigt  at  spørge, 
hvorpaa  den  hviler.  Den  maa  vel  sagtens  hvile  paa  de 
almindelige  Sætninger,  at  overhovedet  to  absolut 
uensartede  Ytringer  kunne  være  Ytringer  af 
det  Samme  —  Tro  og  Viden  ere  jo  principielle  Yt- 
ringer o:  Ytringer  af  et  Væsen,  —  og  at  overhove- 
det to  absolut  uensartede  Principer  kunne 
—  skulle  vi  springe  „uden  Modsigelse"  over?  — 
forenes  i  een  og  samme  Bevidsthed.  Lad  os 
et  Øieblik  antage  at  denne  sidste  Sætning  var  sand^ 
hvorfor  staaer  der  da  „kunne"  og  ikke  „maae"? 
Kunne  de  forenes,  saa  kunne  de  ogsaa  ikke  forenes, 
der  er  da  ingen  Nødvendighed,  som  tvinger.  Og  gjæl- 
der  ikke  det  Samme,  naar  man  tager  de  to  bestemte 
Principer:  Tro  og  Viden?  Uden  Tvivl:  altsaa  man  kan 
forene  dem  og  man  kan  lade  være  o :  Foreningen  har 
ingen  Almengyldighed.  Men  naar  saa  er,  hvad  be- 
virker da,  at  den,  som  forener  dem,  virkelig  forener, 
hvad  der  kan  forenes?  Her  spørges,  om  dette  lader 
sig  gjøre  klart?  Idet  Striden  og  Forsoningen  mellem 
Tro  og  Viden  af  Prof  Nielsen  er  ført  fra  Videnska- 
bens Omraade  over  paa  „Existensens",  er  det  blevet 
vanskeligt  at  have  Øie  med,  hvorledes  den  egentlig 
tænkes;  thi  paa  Existensen  kan  man  anvende  det 
gamle  Udtryk,  som  Hegel  brugte  om  Schellings  Abso- 
lute:     den    er    den  Nat,    hvori   alle  Katte    ere  graae. 

Det  saakaldte  Existentielle,  der  gjør  saa  stærkt  et 
Krav  paa  at  gjælde  for  Livets  sande  fuldblodige  Con- 
cretion,  er  i  Virkeligheden  lige  det  Modsatte,  en  puur 
Abstraction,  nemlig  det,  der  bliver  tilbage,  naar  man 
fra  Menneskeaandeus  Tilværelse  in  toto  subtraherer 
alt  det  Theoretiske;  det  er  da  lige  saa  langt  fra,  at 
det  efter  den  brugelige  philosophiske  Jargon  sensu 
eminenti  existerende  Menneske  fører  et  sandt  og  ægte 
Menneskeliv,  som  den  Hund,  hvilken  en  Naturforsker 
experimenterende  har  berøvet  en  Del  af  Hjernen,  kan 
siges  at  leve  Livet  helt  og  virkeligt.  Hvad  der  fore- 
gaaer  i  „Existensen"  lader  sig  da  hverken  let  eller 
sikkert  controllere.  Men  da  Prof.  Nielsen  jo  fremfor 
Alt  vil  Klp.rhed,  saa  gaaer  det  naturligvis  ikke  an,  at 
han  paa  noget  Punkt  og  mindst  paa  det  afgjørende 
slukker  Lyset,  saa  at  Ingen  kan  see,  hvad  der  fore- 
gaaer,  og  først  tænder  det  igjen,  naar  der  er  bragt  ind 
og  ud,  hvad  der  skulde  bringes  ind  og  ud  i  Theoriens 
Interesse.  Hvad  er  det  altsaa ,  som  bevirker  den 
mulige  Forenings  Virkeliggjørelse?  Ja  hvad  Andet  er 
her  at  tye  til  end  den  krasseste  Umiddelbarhed,  den 
personlige  Trang,  der  idetmindste  kan  opfattes  som 
en  Sag,  der  er  aldeles  individuel.  Dette  er  altsaa 
det  af  saa  stort  et  Chorus  hilsede  Philosophiens  Mage- 
løse: en  høiere  Brutalisme  paa  Basis  aflnstinct,  umid- 
delbar Forvisning  eller  Andet  af  den  Art.  Skulle  vi 
antage  denne  Lære,  lader  os  da  først  opgive  at  være 
Aander ! 

Idet    man    tager  sin  Tilflugt  til  den  umiddelbare 

Praxis,  der  som  saadan  er  uden  Almeengyldighed,  er 
man  berettiget  til  at  tilfredsstille  sin  personlige  Trang, 
som  man  lyster.  Men  skjøndt  Consequensen  uafvise- 
ligt er  denne,  saa  drager  Prof.  Nielsen  den  dog  ikke 
ligefrem.  Hvilken  er  da  den  Kilde,  hvoraf  Philosophen 
øser  det  Indhold,  hvormed  han  udfylder  den  ene  af 
de  i  den  almindelige  Sætning  opstillede  tomme  Ram- 
mer? Det  er  Aabenbariugen,  Skriften,  Religionen, 
hvormed  da  uden  videre  menes  den  christelige  Aaben- 
baring.  Skrift,  Religion,  som  denne  opfattes  i  de  pro- 
testantiske Lande  og  navnlig  i  den  seneste  Tid  er 
bleven  opfattet  i  Danmark.  Dette  kan  den  Videnskabs- 
mand, der  tager  Prof.  Nielsens  Theori  til  Rettesnor, 
kun  gjøre  derved,  at  han  efter  at  have  gereret  sig 
som  en  subtil  Aaiid,  i  en  Haandevending  forvandler 
sig  til  en  Kulsvier,  der  med  et  bredt  Smil  svarer  paa 
Ens  Indvendinger,  at  hvad  man  troer,  det  troer  man 
og  ingen  Snak  om  den  Ting  —  for  saa  atter,  naar 
den  Pust  er  overstaaet,  at  kaste  Yamsen,  vadske  sig, 
rede  sit  Haar,  tage  sort  Kjole  paa  og  atter  være 
subtil  Aand.  Hvis  En  skulde  begaae  den  Blasphemi 
at  spørge,  hvad  Begreb  man  skal  gjøre  sig  om  en 
Aabenbaring  i  Almindelighed  og  den  christelige  i  Sær- 
deleshed, saa  er  man  Kulsvier  og  siger:  Hvad  der 
staaer,  det  staaer  der.  Staaer  der,  at  man  selv  skal 
bage  sit  Brød,  saa  skal  man  selv  bage  sit  Brød,  staaer 
der  ikke  Noget  om,  at  man  selv  skal  brygge  sit  01, 
saa  behøver  man  ingen  Skrupel  at  gjøre  sig  med 
Hensyn  til  Øllet.     Staaer  der,  at  man  skal  angre  sine 

Synder,  saa  skal  man  angre  sine  Synder ;  staaer  der 
at  Gud  har  skabt  Verden  i  6  Dage,  saa  har  han 
gjort  det  i  6  Dage,  for  stod  der,  at  han  havde  gjort 
det  i  7  eller  14  Dage,  saa  havde  han  gjort  det  i  7 
eller  14  Dage  o.  s.  v.  (Se  Dr.  Heegaards  Fremstil- 
ling af  Prof.  Nielsens  Lære  „Indledn.  til  Ethiken"  p. 
392).  Aabenbariugen  er  et  Paradox,  et  absolut  Pa- 
radox og  som  saadant  uden  al  Rationalitet.  Spørg 
altsaa  ikke:  Hvad  er  en  Aabenbaring?  eller:  maa 
man  drage  Consequenser  af  det,  som  i  en  Aabenbaring 
er  givet?  eller:  hvor  vidt  maa  man  drage  dem? 
Saadanne  Spørgsmaal  gjøre  fornuftige  Mennesker,  men 
det  er  ingen  Konst  at  være  fornuftig.  Konsten  er  i 
samme  Øieblik,  som  slige  Spørgsmaal  gjøres,  at  sætte 
Ønskehatten  paa  Hovedet  og  saa  er  man  Kulsvier,  hvis 
man  ønsker  det.  Thi  det  forstaaer  sig:  er  man  be- 
rettiget til  at  gaae  endog  kun  en  Linie  udenfor  de 
Grændser,  Aabenbaringens  Ord  (6  ikke  7  eller  14) 
have  draget,  saa  forsvinder  det  Overordentlige  og  saa 
er  Standpunktet  forladt.  —  Altsaa:  man  er  Kulsvier, 
det  er  den  ene  Side  af  Sagen.  Blev  man  staaende 
ved  den ,  da  kunde  man  endnu  blive  Gjenstand  for 
Sympathie  og  Agtelse.  Respect  for  Kulsvieren,  der  i 
Sandhed  er,  hvad  han  kalder  sig!  Ære  være  ham, 
naar  han  som  Kulsvierne  i  Plougs  „Fredericiaslaget" 
gaaer  løs  paa  sit  Maal  og  slaaer  for  sin  Fane  „med 
Kulsviernæver  og  Kulsviertro"  !  Men  naar  han  paa 
samme  Tid  som  han  er  Kulsvier,  skal  være  den  viden- 
skabeligt dannede  Mand,    da    maa    hans  Fordring   paa 

at  betragtes  som  en  helstøbt  Skikkelse  opbringe  ethvert 
sandhedskjæriigt  Sind. 

Der  staaer  jo  skrevet,  at  Døden  kom  ind  i  Ver- 
den ved  Synden.  Den  orthodoxe  Opfattelse  heraf  er 
den,  at  Døden  ikke  staaer  i  noget  væsenligt  Forhold 
til  den  menneskelige  Organisme;  havde  de  første 
Mennesker  ikke  syndet,  vilde  deres  Legemer  have 
været  uforgjængeligt,  uopløseligt,  uangribeligt  af  Syg- 
dom og  Svækkelse.  Men  de  syndede,  og  dermed  var 
denne  Fuldkommenhedstilstand  forspildt.  Den  moderne 
Videnskab  er  forlængst  paa  det  Rene  med,  at  Døden 
ikke  blot  har  rammet  mangfoldige  Dyreslægter,  før 
Menneskene  vare  dannede,  men  at  Døden  staaer  i  et 
nødvendigt  Forhold  til  det  organiske  Liv.  Her  sige 
altsaa  Videnskaben  og  Orthodoxien  hinanden  skarpt 
imod;  mod  Orthodoxiens :  „Døden  er  kommen  ind  i 
Verden  med  Synden",  stiller  Videnskaben  sit  „Nei! 
Døden  er  ikke  kommen  ind  i  Verden  med  Synden" 
paa  samme  Vis  som  den  mod  Orthodoxiens:  „Verden 
er  skabt  i  6  Døgn-'  stiller  sit  „Nei!  Verden  er  ikke 
skabt  i  6  Døgn,  eftersom  der  er  gaaet  Tusinder  af 
Aar.  inden  Jorden  er  bleven,  som  den  er"  '^).     Nu  er 


*)  Naar  Prof.  N.  (Griindid.  s.  Logik  II  p.  456)  udtaler 
sig  saaledes:  Det  staaer  fast,  naar  man  blot  ikke  vil 
lade  Videnskabens  ..Forløsning"  gjøgle  med  Troen, 
at  der  har  været  Smerte  og  Død  til  i  Millioner  Aar, 
før  Mennesket  fremtraadte  paa  Jorden.  Og  det  staaer 
fast,  naar  man  blot  ikke  vil  lade  Troens  ,, Forløs- 
ning-' gjøgle  med  Viden,  at  Døden  er  Syndens  Sold 
og   Naturens   Forkrænkelighed    en  Aandens   Brøde", 

Prof.  Nielsens  Paastand  jo  den,  at  man  uden  Mod- 
sigelse kan  forene  saadanne  to  Sætninger  i  sin  Be- 
vidsthed. Hvad  er  det  da,  som  hidfører  dette  for- 
bausende  Resultat?  Svar:  De  ere  absolut  uensartede. 
Man  veed  næsten  ikke,  hvorover  man  ved  dette 
Svar  skal  undre  sig  mest,  over  at  saadanne  Sætnin- 
ger virkelig  skulle  udgives  for  absolut  uensartede,  eller 
over  at  overhovedet  absolut  uensartede  Phænomener 
skulle  kunne  rummes  af  eet  Jeg,  eller  endelig  over, 
at  selve  den  absolute  Uensartethed  skal  være  Grunden 
til  det  fredelige  Forhold  dem  imellem.  Man  fatter 
vel  saa  Meget,  at  hine  Sætninger  forsonligt  skulle 
kunne  bestaae  ved  Siden  af  hinanden,  fordi  de  saa 
omhyggeligt  skulle  holdes  ude  fra  hinanden,  at  det 
aldrig  kommer  til  gjensidig  Berøring,  og  man  seer  det 
maaskee  —  i  Parenthes  bemærket  —  som  en  Neme- 
sis over  den  i  sin  dialektiserende  Bestræbelse  forhen 
saa  yderligt  gaaende  Dialektiker,  at  det  her  er  en 
Kriticisme,    der    skal    frelse  Theorien.      Man  begriber 


da  er  Orthodoxiens  haarde  Sætning  her  enten  for- 
flygtiget til  en  puur  Aandrighed,  til  en  dristig  Be- 
tegnelse af  def  uomtvistelige  Slægtskab  mellem  Synd 
og  Død,  eller  ogsaa  er  Forsoningen  aldeles  ufattelig; 
og  naar  Dr.  Heegaard  (Indledn.  til  Eth.  p.  394)  er- 
klærer, at  man  maa  holde  paa  de  6  Dage,  fordi  man 
dog  umuligt  kan  være  troende  Geolog  eller  geologisk 
Troende,  saa  er  dette  et  daarligt  og  intetsigende  Ord- 
spil; thi  den  som  —  det  være  sig  nu  som  troende 
eller  vidende  —  antager  Nogetsomhelst  om  Jordens 
Tilblivelse,  han  har  en  Antagelse,  som  Geologien 
kan  corrigere. 

vel  ogsaa  nok.  at  Sætningernes  absolute  Uensartethed 
kan  være  Grunden  til,  at  de  ikke  kunne  modsige  hin- 
anden, da  Betingelsen  herfor  jo  maatte  være  den,  at 
de  kunde  sammenlignes,  hvilket  forudsætter  Ensartet- 
hed indtil  en  vis  Grad.  (Ensartethed  indeslutter  natur- 
ligvis Uensartethed  og  er  altid  relativ,  ellers  var  den 
Enshed.)  Men  hvad  man  aldeles  ikke  indseer,  er, 
at  den  absolute  Uensartethed  kan  være  Grunden  til, 
at  to  Principer,  Ytringer,  Sætninger  kunne  forsones; 
tvertimod  er  den  en  afgjorende  Grund  til,  at  de  al- 
deles ikke  kunne  forsones,  da  de  ikke  engang  kunne 
komme  i  Forhold  til  hinanden.  Absolut  Uensartethed 
er  et  andet  Udtryk  for  absolut  Uforenelighed.  Prof. 
ISiielsen  kunde  derfor  lige  saa  godt  have  givet  sin 
Sætning  denne  Form:  Absolut  uforenelige  Principer 
kunne  forenes  eller  være  ikke  absolut  uforenelige  — 
Alt  uden  Modsigelse;  han  har  sagt  det,  men  med 
andre  Ord.  Da  jeg  i  sin  Tid  i  ., Fædrelandet"'  stemp- 
lede det  som  en  Selvmodsigelse  at  lade  Tro  og  Yiden, 
naar  de  bestemtes  som  absolut  uensartede  Principer, 
forenes  i  samme  Bevidsthed,  reiste  man  sig  fra  flere 
Sider  redebon  til  med  tillidsfuld  Overlegenhed  at  vise 
mig,  at  mit  Angreb  paa  Prof.  Nielsen  beroede  paa  en 
fuldkommen  Misforstaaelse ;  hvor  jeg  satte  et  skjøndt> 
der  satte  Prof.  et  fordi  o.  s.  v. *).  Der  gives  en 
Slutningsmaade,    der    er   ligesaa  farlig  og  mindst  lige- 


*)  se  Høffding:  „Philosophie  og  Theologie'*  p.  41.  R. 
Schmidt:  ..Om  Selvmodsigelsen  o.  s.  v.'-  p,  17. 
Heegaard:  Indledn.  t.  d.  r.   Ethik  p.  389. 

saa  almindelig  som  Fusentastens :  jeg  kan  ikke  forstaae 
den  Mand,  følgelig  har  ban  Uret,  det  er  Eftersnakke- 
rens: jeg  forstaaer  denne  Mand,  følgelig  har  han  Ret. 
Lærlingen  begynder  med  at  staae  undrende,  usikker, 
fuld  af  Spørgsmaal  og  Tvivl  overfor  Lærerens  Tale, 
men  naar  det  saa  —  ofte-  i)ludseligt  —  gaaer  op  for 
hans  Bevidsthed,  hvorledes  Læreren  egentlig  tænker 
sig  Sagen,  paa  hvilken  Maade  han  vil  have  det  Ud- 
yiklede  forstaaet,  saa  bliver  han  tidt  og  ofte  i  sin 
Glæde  over  at  fatte,  hvad  der  for  Mange  og  saa  nylig 
for  ham  selv  var  en  Gaade,  i  samme  Øieblik  en  Til- 
hænger og  des  mere  ubetinget,  jo  mere  uselvstændig 
han  af  Naturen  er.  En  saadan  Lærling  udleder  natur- 
ligvis enhver  Indsigelse  mod  hans  Mesters  Lære  i  det 
heldigste  Tilfælde  af  Misforstaaelse  og  Uvidenhed,  i 
værste  Fald  af  en  moralsk  Depravation,  og  man  maa 
holde  hans  Standpunkt  Noget  tilgode:  at  En  kunde 
forstaae,  hvad  Læreren  vilde,  og  endda  have  Noget 
at  indvende  derimod,  det  er  ikke  faldet  ham  ind  i 
hans  dristigste  Drømme.  Jeg  skulde  da  altsaa  ikke 
have  forstaaet,  at  den  absolute  Uensartethed  netop 
var  Betingelsen  for  den  meget  omtalte  Forsoning, 
Hvorvel  jeg  allerede  dengang  udviklede  min  Anskuelse 
temmelig  omstændelig,  og  navnlig  ikke  som  det  for 
nylig  usandfærdigt  er  bleven  sagt  af  Hr.  Clemens 
Petersen  trak  mig  tilbage,  da  Modparten  „gjorde  Mine 
til  at  føre  Sagen  ind  i  en  gjennemgaaende  Forhand- 
ling", vil  jeg  dog  her  optage  dette  Stridspunkt  paany. 
Sagen  er  ganske  simpel.     Hvis  saadanne  to  Sætninger, 

3 

som  a)  „Verden  er  skabt  i  6  Døgn"',  b)  .jYerdeii  er 
ikke  skabt  i  6  Døgu"  ere  absolut  uensartede,  saa  er 
dette  det  Samme  som,  at  den  ene  er  en  Ytring  af  et 
Væsen  (essentia),  der  er  absolut  uensartet  med  det 
Væsen,  hvoraf  den  anden  er  en  Ytring.  Fiat  appli- 
catio  —  den  R.  Nielsen,  der  udsiger  Sætningen  a,  er 
en  absolut  anden  end  (uensartet  med)  den,  der  ud- 
siger Sætningen  b ;  at  kalde  dem  begge  med  samme 
Navn  er  en  uskyldig  Morskab  ligesom  Hostrups  Ind- 
fald i  .Soldaterløier"  at  kalde  alle  tre  Arvinger  Peter. 
At  Prof.  Nielsen  kalder  sig  selv  med  samme  Navn  i 
begge  Tilfælde,  er  en  Caprice,  man  kan  lade  ham, 
naar  man  blot  passer,  ikke  at  lade  sig  vildlede  deraf. 
Her  er  imidlertid  ikke  blot  to  Personer,  men  to  Per- 
soner, der  høre  hver  til  sin  med  den  anden  absolut 
uensartede  Verden;  thi  enhver  Spaltning  af  et  Sub- 
ject  er  en  Spaltning  af  hele  den  objective  Verden, 
der  speiler  sig  i  Subjectet,  eftersom  dette  dog  i  sidste 
Instans  er  en  Ytring  af  hin;  er  Subjectet  delt,  saa 
kommer  det  principielt  deraf,  at  den  hele  Verden  har 
spaltet  sig  (essentia)  forud.  Man  bør  da  ikke  spørge, 
hvorledes  det  staaer  sig  med  en  Mands  Selvbevidsthed, 
naar  han  huser  saadanne  hinanden  modsigende  Grund- 
anskuelser: thi  en  saadan  Mand  kan  ikke  existere. 
Den  absolute  Uensartethed  er  den  absolute  Dualisme; 
men  den  absolute  Dualisme  er  en  Maskeradespøg,  en 
Attrappe,  der  skjuler  en  virkelig  Ensartethed  og  Enhed. 
Da  man  fra  det  engang  indtagne  Standpunkt  ikke 
gaaer    udenfor    de    Træk,    Aabenbaringen    indbefatter, 

kan  man  ikke  yderligere  vise  dets  Urimelighed:  den 
christelige  Aabenbaring  indeholder  jo  nemlig  en  — 
naar  Hensyn  tages  til  den  nye  Lære  —  forbausende 
Mængde  af  fornuftige  Sandheder,  der  ikke  lade  sig 
studse  op  til  de  nu  saa  yndede  Paradoxer  *).  Derimod 
er  der,  naar  man,  hvad  man  er  berettiget  til  at  g j øre, 
stiller  sig  udenfor  Standpunktet  (christelig  Aaben- 
baring), men  paa  dets  Grundsætning  i  dennes  almin- 
delige Form  (Muligheden  af  absolut  uensartede  Ytrin- 
gers Forening)  et  uendeligt  Spillerum  for  de  vildeste 
Forsøg  paa  at  tilfredsstille  den  praktiske  Interesse, 
den  personlige  Trang.  Saadanne  ere  allerede  skete ; 
se  de  mangfoldige  positive  Religioner,  der  jo  i  Even- 
tyrlighed overgaae  de  egentlige  Eventyr,  og  dog  netop 


Angaaende  dette  Punkt  er  der  i  vor  nyere  Litteratur 
bleven  drevet  den  uheldigste  Misbrug  med  Ord,  idet 
enhver  i  det  nye  Testamente  udtalt  Sandhed  betegnes- 
som  ikke  opkommet  i  noget  Menneskes  Hjerte  eller 
Hjerne.  Enhver  Sætning,  som  Mennesker  kunne  op- 
fatte og  forstaae,  maa  Mennesker  imidlertid  fra  først 
af  have  undfanget;  thi  at  frembringe  og  opfatte  er 
een  og  samme  Sag  seet  fra  to  forskjellige  Sider. 
Dernæst  betegnes  enhver  saadan  Sandhed  som  para- 
dox,  det  Humane  modsat:  saaledes  skal  det  f.  Ex. 
være  en  paradox,  en  positiv-christelig  Sæ,tning  den, 
at  man  skal  elske  sine  Fjender.  Men  i  Virkeligheden 
seet  er  det  slet  ikke  mod  Forstand  eller  Fornuft, 
men  mod  Sandseligheden,  den  strider;  at  man  ikke 
skal  gjengjælde  Ondt  med  Ondt  er  et  rent  Fornuft- 
bud. Var  Alt  det  paradoxt,  som  kommer  i  Strid 
med  vor  sandselige  Drift,  da  var  Fornuften  selv  det 
Paradoxe. 

ere  Frugten  af  den  dybeste  personlige  Trang.  Alle 
disse  maa  Prof.  Nielsen  lade  gjælde:  om  de  have  et 
fornuftigt  Ideeindhold  eller  ei,  gjør  jo  fra  et  overfor- 
nuftigt Standpunkt  Intet  til  Sagen.  Man  kan  ikke  en- 
gang sige :  jo  galere,  jo  bedre ;  thi  Alt  kan  fordre 
lige  Rang,  hvor  den  personlige  Trang,  renset  eller 
lendset  for  al  Fornuft,  er  Maalestok.  Det,  at  man 
som  Dyrker  af  sin  Gud  og  Dyrker  af  sin  Videnskab 
paastaaer  absolut  stridige  Udsagn,  er  fra  Midten  af 
det  19de  Aarhundrede  at  regne  ikke  til  Hinder  for, 
at  man  udtaler  den  klare,  ja  den  høieste  Sandhed. 
Det  er  Danmark,  som  har  Æren  af  denne  Opdagelse, 
ved  Siden  af  hvilken  man  maaskee  kan  stille  N.  F. 
S.  Grundtvigs,  men  visselig  hverken  Ole  Rømers  eller 
H.  C.  Ørsteds. 

Men  man  behøver  ikke  at  blive  staaende  herved, 
de  positive  Religioner  have  ikke  udelukkende  Ret  til 
Tilfredsstillelsen  af  den  antirationelle  Trang.  Det  er 
min  Trang  og  ingen  Andens,  jeg  skal  fyldestgjøre ; 
om  jeg  derved  kommer  til  at  leve  i  et  Mylr  af  ab- 
solut uensartede  Ytringer,  hvad  gjør  det?  Det  strider 
mod  Fornuft,  mod  Tanke.  Fornuft  I  Tanke!  De  have 
ingen  Stemme,  hvor  det  gjælder  det  Høieste.  Man 
kan  vælge  hvilken  modsigende  xlntagelse,  man  vil; 
naar  man  erklærer  den  fordret  af  Ens  personlige. 
Ens  ethiske  Trang,  kan  Prof.  Nielsen  Intet  indvende 
mod  den.  Til  Anskuelighed  heraf  blot  et  enkelt  over- 
fornuftigt Træk.  Hvis  En  har  den  personlige  Tro,  at 
Martin  Luther  var  en  Incarnatiou  —  vel  ikke  af  det 

hele  Verdensprincip,  men  af  Siriusprincipet  f.  Ex., 
og  hvis  han  saa  for  den  Samme  som  vidende  har 
været  den  bekjendte  Reformator,  der  aldeles  Intet  har 
med  Siriusprincipet  at  gjøre,  hvad  vil  det  da  gavne  at 
kalde  Sligt  urimeligt  og  unaturligt?  Sandsynlighed 
og  Fornuft  have  paa  dette  Punkt  jo  Intet  at  sige. 
Eller  skulde  Philosophen  virkelig  ville  søge  Beroli- 
gelse i  den  Tanke,  at  Ingen  vil  falde  paa  rene  Urime- 
ligheder, skulde  han  blive  reduceret  til  at  appellere 
til  Sandsynligheden,  hin  det  Paradoxes  Arvefjende, 
Sandsynligheden  af  at  Ingen  vil  falde  paa  ^Sloget,  der 
i  den  Grad  strider  mod  Fornuften?  Thi  denne  er 
jo  dog  den  eneste,  der  kunde  have  Noget  imod  saa- 
danne  Antagelser  at  indvende.  Overfornuften  vilde  jo 
see  Alt,  og  see,  det  var  saare  godt.  Skulde  Prin- 
cipernes  Forfægter  virkelig  blive  indskrænket  til  at 
ville  til  det  Yderste  have  i  Principet,  hvad  han  paa 
det  Bestemteste  vil  have  sig  frabedt  i  Virkeligheden? 
Da  den  hele  besynderlige  Lære  saa  vanskeligt 
lader  sig  tydeliggjøre,  naar  man  gaaer  lige  løs  paa 
Sagen,  have  Tid  efter  anden  Tilhængere  af  Prof. 
Nielsen  vist  Publicum  den  Yelvillie  at  oplyse  For- 
holdet ved  Billeder  eller  Analogier.  Uden  at  op- 
holde os  ved,  hvor  mislig  en  slig  Oplysning  efter  sit 
Væsen  er,  ville  vi  blot  see,  med  hvad  Held,  den  er 
foretaget.  For  ikke  at  lade  noget  Herhenhørende 
uomtalt,  vil  jeg  minde  om,  at  Hr.  Clemens  Petersen 
engang  for  nogle  Aar  siden  fremstillede  Forholdet 
mellem  Forestilling   og   Begreb   paa  det  religiøse  Om- 

raade  ved  følgende  Billede.  Xaar,  hed  det  sig  om- 
trent, En  seer  en  Møllevinge  dreie  sig  om  sin  Axe, 
og  man  spørger  den  Paagjældende,  om  den  yderste 
eller  indeiste  Del  af  Yingen  har  den  hurtigste  Be- 
vægelse, da  vil  hau,  hvis  han  retter  sig  efter  det 
sandselige  Indtryk,  uvilkaarligt  svare:  de  gaae  lige 
hurtigt  [?];  begrebsmæssigt  opfattet  gaaer  derimod 
naturligvis  den  yderste  Ende  meget  hurtigere  end  den 
inderste.  Saa  lidet,  hed  det  nu,  som  man  burde 
„pine  Forestillingen  til  at  see  Begrebet",  saa  lidet 
burde  man  paatvinge  Tanken  Forestillingens  Illusion: 
Saaledes  ogsaa  i  det  Religiøse;  der  gives  een  Sand- 
hed for  Forestillingen,  en  anden,  hin  første  modsi- 
gende, for  Tanken,  ingen  af  disse  gjør  den  anden 
noget  Afbræk.  —  Dette  var  Lignelsen ;  man  seer,  den 
svarer  til  Prof.  Nielsens  Theorie,  og  at  Hr.  Petersen 
altsaa,  hvad  ikke  Mange  vide,  har  anden  Fortjeneste 
af  denne  Sag  end  den  at  være  Professorens  Panegyrist. 
Tør  man  slutte  fra  hans  Lignelse,  da  blive  de  reli- 
giøse Forestillinger  lutter  Saudsebedrag  af  tvivlsom 
Uundgaaelighed.  Hr.  Petersen  synes  imidlertid  at 
have  villet  godtgjøre  noget  ganske  Andet. 

Dernæst  har  Dr.  Heegaard  (Indledn.  til  Ethiken 
p.  389)  leveret  en  oplysende  Paiallel.  Hans  Ord  ere 
disse:  ..Paa  dette  (det  contemplative)  Trin  i  Bevidst- 
heden kan  der  ingen  Strid  indtræde  mellem  Tro  og 
Viden,  netop  fordi  de  ere  uensartede  og  ikke,  som 
man  ved  en  besynderlig  Misforstaaelse  oftere  (sic  !j 
har  villet  gjøre  gjældende,  uagtet  de  ere  uensartede 

Priuciper ;  dette  „uagtet"  involverer  nemlig,  at  Troens 
og  Yidens  Sphærer  skulde  kunne  begrændse  hin- 
anden, hvilket  er  umuligt,  saalænge  Bevidstheden  er 
oversvævende.  Vi  vælge  et  Exempel:  Den  contera- 
plative  Bevidsthed  kan  uden  Modsigelse  rumme  paa 
eeugang  et  æsthetisk  og  et  astronomisk  Problem,  ikke 
uagtet,  men  netop  fordi  de  ere  uensartede  ;  den  kan 
naturligvis  ikke  til  samme  Tid  have  dem  begge  i  Be- 
vidstheden, men  den  kan  fordybe  sig  i  ethvert  af  dem, 
saameget  den  vil,  uden  at  det  ene  Problem  nogen- 
sinde kan  lide  Afbræk  ved  det  andet,  just  fordi  de 
vise  hen  til  uensartede  Udgangspunkter."  Det  turde 
være  unødigt  at  give  nogen  Commentar  til  dette  Sted, 
det  maa  vel  være  aabenbart  selv  for  den  lettest  Be- 
daarede,  at  der  her  end  ikke  er  Spor  af  Analogi  til- 
stede. Man  vil  iøvrigt  bemærke,  at  Dr.  Heegaard 
omlnggeligt  undlader  at  kalde  Uensartetheden  absolut. 
Da  jeg  først  bestred  Prof.  Nielsens  Brug  af  dette  Ud- 
tryk, kappedes  DHrr.  Schmidt  og  Høffding  om  at  for- 
klare mig,  at  det  just  var  deri.  Hemmeligheden  stak; 
havde  Uensartetheden  været  relativ,  da  var  det  en 
ganske  anden  Sag,  da  vilde  Forsoningen  have  været 
umulig.  Dr.  Heegaard  synes  dog  at  have  opdaget,  at 
man  ved  at  lægge  Eftertrykket  paa  dette  Punkt  kom 
fra  Scylla  i  Charybdis. 

Den  tredie  og  mest  omtalte  Parallel  er  den,  Hr. 
Rud.  Schmidt  har  draget  mellem  dette  Forhold,  og 
Forholdet  mellem  Poesiens  og  Virkelighedens  Sand- 
hed.     Denne   Analogi   har   noget  større  Interesse,    da 

Kierkegaard  maaskee  flygtigt  har  antydet  den,  se 
hans  Benyttelse  af  Gorgias's:  Den  Bedragne  er  visere 
end  den  Ikke-Bedragne,  smlgn.  Afsluttende  Efterskrift 
p.  349.  Spørgsmaalet  er  da  først  og  fremmest,  om 
de  tvende  Led  ere  absolut  uensartede.  Man  maa 
strax  svare  Nei ;  thi  Benegtelsen  ligger  alierede  i  selve 
de  brugte  Udtryk:  have  begge  Sandhed,  saa  ere  de 
begge  Momenter  i  Sandhedens  Rige,  og  det  er  da  saa 
langt  fra,  at  der  her  kan  være  Tale  om  absolut  Uens- 
artethed, at  der  endog  maa  være  et  Element,  hvori 
Poesie  og  Virkelighed  ere  absolut  ensartede.  Hvis 
nemlig  Sandhed  er  et  Begreb,  der  virkelig  kan  an- 
vendes paa  dem,  eller,  for  at  bruge  et  inderligere 
Udtryk,  en  Væsensbestemmelse  ved  dem,  saa  maa 
denne  helt  og  holdent  gjennemtrænge  dem  begge, 
gjennemtrænge  enhver  af  deres  andre  Bestemmelser. 
Begge  ere  da  Ytringer  af  en  dem  omfattende  Tota- 
litet. Saavidt  i  Almindelighed.  Men  det  viser  sig 
ikke  mindre  klart,  naar  man  griber  dette  Forhold  i 
et  bestemt  Exempel.  Hr.  R.  Schmidt  har  brugt  et 
saadant,  som  Prof.  Nielsen  ved  ikke  at  underkjende 
det  har  lyst  i  Kuld  og  Kjøn.  Han  har  anført  den 
Folketro,  at  naar  Engen  damper  en  Sommermorgen, 
da  er  det  Mosekonen,  der  brygger:  ligesom  der  i 
dette  Tilfælde  for  den  Dannede  ingen  Modsigelse  er 
mellem  den  poetiske  Tro  og  den  naturvidenskabelige 
Erkjendelse,  saaledes  er  der  heller  ingen  Modsigelse 
mellem  Troens  og  Videns  uensartede  Antagelser. 
Men    for    det  Første   er  Phantasiengen  og  den  virke- 

lige  Eng  ikke  absolut  uensartede  og  følgelig  ligesaa 
lidt  de  tilsvarende  Opfattelser.  Skil  Mosen  fra  Mose- 
konen —  absolut  naturligvis  — ,  hvad  er  saa  den 
sidste  for  Indbildningskraften?  Folketroens  Personi- 
fication  er  jo  ikke  Andet  end  Virkelighedens  Reflex  i 
Phantasien,  der  uophørlig  maa  arbeide  med  det 
Virkelige  for  at  frembringe  Noget,  der  ikke  er  Virke- 
lighed og  dog  er  Virkelighed;  for  at  forstaae  dette, 
maa  man  bruge  Dialektik,  men  Dialektiken  er  jo  i 
denne  Sag  een  Gang  for  alle  devoveret.  For  det  An- 
det er  her  ingen  Analogi;  thi,  da  den  Eng,  som 
Folkepoesien  har,  i  Almindelighed  vil  kunne  betegnes 
som  en  Phantasieng,  men  den,  som  den  naturviden- 
skabelige Opfattelse  rettes  paa,  er  den  virkelige  Eng, 
forholde  de  sig  ikke  til  een  og  samme  Gjenstand. 
Man  kunde  da  ligesaa  godt  kalde  det  en  Modsigelse 
af  samme  Art  som  den  mellem  Tro  og  Viden,  naar 
jeg  paa  een  Gang  siger,  at  jeg  eier  Fuursøen  (Maleri 
af  N.  N.)  og  at  Staten  eier  Fuursøen  (den  virke- 
lige). En  anden  Sag  er  det,  ifald  man  paastaaer,  at 
den  virkelige  Engs  Damp  er  en  Virkning  af,  at 
Mosekonen  brygger,  og  saa  tillige  siger,  at  den  lige 
saa  fuldt  er  en  Virkning  af  physiske  Aarsager:  Da 
have  vi  en  Analogi,  en  Modsigelse  som  den,  hvorom 
Talen  er;  thi  naar  f.  Ex.  Orthodoxien  antager  et 
Menneskes  Optøftelse  fra  Jorden  og  gradvise  Svæven 
ind  i  den  dogmatiske  Himmel,  og  Videnskaben  be- 
negter  dette  Under  først  i  Kraft  af  Tyngdeloven,  der- 
næst   fordi    man,    om    man    end   løftes  nok  saa  høit  i 

Yeiret,  dog  aldrig  kommer  ud  af  denne  Verdens  astro- 
nomiske Himmel  og  ind  i  den  transscendente,  saa  er 
det  det  selvsamme  Punkt,  den  selvsamme  Himmelfart, 
hvorom  de  begge  tale.  Den  søgte  Analogi  findes  da 
heller  ikke  her.  Men  uanseet  dette,  selv  naar  man 
vil  nøies  med  i  Analogiens  Interesse  at  betone  den 
Lethed,  hvormed  i  det  brugte  Exempel  to  uensartede 
Opfattelser  glide  hen  over  hinanden  uden  gjensidig 
Paavirkning,  da  glemmer  man  dels  —  og  dette  er 
meget  slemt  —  at  Yirkelighedserkjendelsens  Frem- 
skriden  umuliggjør  Brugen  af  visse  tilforn  vel  bruge- 
lige Phantasiudtryk*),  dels  overseer  man,  at  hin  saa- 
kaldte  Gliden  hen  over  hinanden  i  Virkeligheden  ikke 
er  noget  Saadant,  men  snarere  maatte  bestemmes  som 
den  ene  Opfattelses  Indtrængen  i  den  andens  Lacuner 
eller  Porer,  muliggjort  ved,  at  ingen  af  dem  er  ret 
fuldstændig.  Derfor  har  f.  Ex.  Digteren  des  friere 
Haand  over  det  historiske  Stof,  jo  mere  ubekjendt 
det  er  for  hans  Publicum ;  hvis  dette  maa  forudsættes 
bekjendt  med  hvert  lille  Træk  i  Stoffet,  da  vil  han 
nødvendigvis  være  meget  bunden.  Det  vilde  imid- 
lertid være,  hvad  Kierkegaard  kalder  „Parenthesdurch- 
løberi"   at  indlade  sig  paa  en  nølere  Drøftelse  heraf  i 


*)  See  Ørsted:  Aanden  i  Katuren  II.  p.  4-  ,.For  en 
Indbildningskraft,  der  har  tilegnet  sig  et  levende  nær- 
værende Billede  af  Yerdenssysteraet,  er  Udtrykket 
Jordens  Grundvold  ikke  bedre  end  Grundvolden  for 
en  velophængt  Lysekrone,  men  om  muligt  endnu 
mindre  passende'". 


43 


Auledning  af  det  Spørgsniaal,  hvorpaa  det  kommer 
an.  Det  Afgjørende  er  og  bliver,  at  den  poetiske 
Illusion  som  et  fuldstændigt  Unicum  aldeles  ikke  er 
nogen  Analogi:  den  er  vel  at  mærke  kun  poetisk, 
naar  den  momentvis  afvexlende  er  og  er  ophævet,  den 
er  vel  at  mærke  kun  poetisk  som  bevidst;  tbi  Fug- 
lene, som  bakke  i  de  malte  Bær,  eller  Lazaronerne  i 
Neapels  Smaatbeatre,  der  med  Fagter  røbe  Helten, 
bvor  Skurken  bar  skjult  sig,  ere  ikke  naaede  til  den 
poetiske  Illusion.  Det  Besynderligste  er  imidlertid. 
at  Forsvarerne  af  denne  Analogi  først  vilde  være  rent 
galt  farne,  hvis  man  vilde  holde  den  for  Alvor  fast; 
tbi  den,  der  vil  tillægge  en  eller  anden  bestemt  reli- 
giøs Forestilling  den  fuldeste  Virkelighed,  ban  har  dog 
handlet  sig  selv  imod,  saasnart  han  jævnfører  den 
med  det  rent  Imaginære  —  det  være  nu  nok  saa 
skjønt  og  nok  saa  betydningsfuldt,  baade  langt  skjøn- 
nere  og  langt  mindre  taaget  end  Mosekonens  Bryg. 
Bliver  Mosekonen  derimod  forvandlet  til  en  virkelig 
Person,  da  have  vi  en  af  de  antirationelle  Sandheder, 
for  hvilke  Prof.  Nielsen  consequent  maa  bøie  sig,  og 
da  have  vi  i  fuld  Gang  Spillet  med  de  to,  hvilke 
Prof.  Nielsen  forfægter  paa  godt  Dansk,  men  bekjæm- 
per,  naar  de  optræde  som  Middelalderens  duæ  veri- 
tates. 

See  vi  da  nu  tilbage  paa  det,  som  her  er  ind- 
vendt mod  den  nye  Lære,  hvad  Betydning  faaer  saa 
den    hele    Opstilling    af  absolut  uensartede  Principer, 

Ytringer,  Sandheder  eller  hvad  man  skal  kalde  disse 
ilde  stedte  Væsener?  Skulde  det  ikke  forholde  sig 
med  dem  som  med  de  Byer,  hvilke  Potemkin  viste 
sin  Keiserinde  som  Vidnesbyrd  om  Egnens  blomstrende 
Tilstand?  De  vare  nemlig  i  egentlig  Forstand  kun 
opstillede,  thi  de  existerede  ikke.  Subjectivt  seet  kan 
der  for  os  umuligt  gives  absolut  uensartede  Gjen- 
stande;  de  maatte  jo  som  Aarsager  betragtede  frem- 
kalde absolut  uensartede  Bevidsthedsytringer  i  det 
følgelig  aldeles  spaltede  Subject.  Kan  da  objectivt 
seet  nogensomhelst  Ytring,  der  fremgaaer  af  et  Til- 
værelsesprincip  eller  af  et  Indbegreb  af  Objecter,  der 
danne  en  Totalitet,  være  absolut  uensartet  med  no- 
gensomhelst anden?  Tænk  det  og  Du  kommer  i 
Selvmodsigelse,  idet  Du  sætter  en  Helhed  og  nægter 
hvad  der  følger  deraf.  x\t  være,  det  er  at  være  ind- 
befattet i  en  Tilværelse ;  naar  absolut  uensartede  Gjen- 
stande  ere,  saa  ere  de  ikke  absolut  uensartede.  Man 
gjøre  en  Prøve  med  hvilkesomhelst  Gjen?tande,  Ytrin- 
ger, Phantasier  eller  hvad  man  vil,  og  man  vil  finde, 
at  selv  om  de  udelukke  hinanden  i  en  vis  Henseende, 
gjøre  de  det  dog  i  en  anden  Henseende  ikke,  idet- 
mindste  forsaavidt  som  de  begge  kunne  falde  i 
eet  Subject.  Prøv:  „en  gul  Symphoni",  det  kan 
ikke  siges  og  dog  ere  Tone  og  Farve  væsenligt 
ensartede  som  Bølgephænomener ;  „en  ligesidet  ret- 
vinklet Trekant",  det  gives  ikke  og  dog  betegne 
begge     Tillægsord     mulige     Bestemmelser     ved     Be- 

grebet  Trekant*).  Tag  det,  som  aldeles  ingen  Be- 
tydning har:  det  Meningsløse,  det  Ikkeværende,  skil 
det  absolut  fra  det,  som  er,  og  det  kan  ikke  engang 
udsiges;  selv  dette,  der  synes  at  maatte  have  Privile- 
gium paa  at  existere,  sondret  fra  sit  Modsatte,  er  intet 
Andet  end  en  Reflex  af  dette.  Men  naar  Uensartet- 
heden i  absolut  Forstand  selv  her  ikke  har  nogen 
Magt,  hvor  meget  mindre  har  den  det  da  der,  hvor 
Alt  tillægges  Tilværelse  og  Realitet. 

Man  vilde  gjøre  mig  høilig  Uret,  hvis  man  antog, 
at  jeg  ved  at  fremsætte  rent  elementære  Sandheder 
som  disse,  noget  Øieblik  har  indbildt  mig  at  lære  en 
Tænker  som  Prof.  Nielsen  Noget,  han  ikke  selv  fuldt 
saa  godt  vidste.  Noget,  han  ikke  selv  har  udtalt,  længe 
før  jeg  for  min  Part  havde  Anelse  derom.  Jeg  skylder 
for  en  stor  Del  Prof.  Nielsen  selv,  at  jeg  er  istand 
til  at  modsige  ham;  men  det  forholder  sig  jo  ikke 
saaledes  med  Sandheden,  at  den,  der  som  et  af  dens 
Organer  har  meddelt  den,  senere  efter  Behag  kan 
tage  sin  Gave  tilbage,  naar  den  som  Yaaben  selv  i 
den  Svagestes  Haand  vilde  være  stærk  nok  til  at  for- 


*)  End  ikke  saadanne  udprægede  Modstandere  som  Dig- 
terne Hr.  Henrik  Scharling  og  Hr.  Ptud.  Schmidt  ere 
absolut  uensartede.  Der  gives  tvertimod  Punkter, 
hvor  en  absolut  Ensartethed  tinder  Sted  imellem  dem. 
Et  saadant  rammer  Hr.  Schmidt  med  megen  Sikker- 
hed, naar  han  i  sin  Bog:  ..Er  Hr.  Lic.  Henrik 
Scharling  en  alvorlig  Mand?"  pag.  80  fremsætter 
den  Formodning,  at  Hr.  Scharling  nu  ,,som  sædvan- 
lior  har  digtet  os  noget  Slet"'. 

styrre  en  dristig  anlagt  Theorie,  opført  paa  et  skrøbe- 
ligt Grundlag,  en  Theorie,  der  vil  hæmme  den  aande- 
lige  Fremskriden,  der  vil  spærre  Yeien  for  enhver 
Stræben  efter  at  bringe  Harmoni  tilveie  mellem  For- 
nuft og  Religion,  mellem  Menneskeaandens  intellec- 
tuelle  og  dens  ethisk-religiøse  Krav,  og  som  saaledes 
forstyrrer  enhver  Arbeiden  paa  Løsningen  af  en  af 
Menneskeslægtens  store  Fremtidsopgaver. 


Det  Antirationelle. 

Man  kan  sige  sig  selv,  hvad  Følgen  maa  blive,  naar 
en  Tænker  overseer  hine  elementære  Sandheder  og  til 
Bedste  for  en  personlig  Trang,  der  naar  der  tillægges 
den  Almeengyldighed,  bliver  en  Særhed,  der  piner  og 
trykker  Andre,  forsøger  paa  at  holde  det  Uholdbare 
fast.  Følgen  har  allerede  vist  sig.  Den  er  et  Be- 
grebsanarchie ,  en  Begrebsforvirring,  der  undergraver 
den  Grund,  hvorpaa  vor  Videnskab  bygges,  og  for 
hvilken  Theorierne  hos  Dr.  Heegaard  sikkert  er  det 
mest  fortvivlede  Udtryk,  som  nogen  Litteratur  i  den 
Retning  har  at  opvise.  Thi  hvad  have  vi  nu?  Yi 
have  den  velbekjendte  Metaphysik  og  den  velbekjendte 
Logik  med  deres  Begreber,  fribaarne,  fødte  af  Natur 
og  Fornuft,  levende  deres  Liv  i  en  Verden,  i  hvilken 
de  ere  indordnede  som  Led  og  hvor  deres  Væsen  ud- 
foldes og  kommer  til  sin  Ret.  Og  saa  have  vi  paa 
den  anden  Side  en  Verden,  hvor  de  maa  gjøre  den 
laveste  Trælletjeneste ,  den  Tjeneste  nemlig,  i  hvilken 
Trællen  maa  fornægte  sin  Herkomst  og  sit  Væsen. 
Thi  disse  samme  Begreber  og  Magter  anvendes  jo  i 
den    autiratiouelle    Verden   saaledes,    at   de    slet   intet 

Rationelt  maa  udtrykke,  Gjøre  de  nemlig  dette ,  saa 
forvandle  de  med  det  Samme  de  impotente  Magter, 
for  hvilke  de  skulle  gjøre  Hoveri,  de  saakaldte  Kate- 
gorier: det  Paradoxe,  det  Antirationelle,  det  Positive, 
til  rationale  Størrelser,  hvad  disse  frygte  for  som 
visse  Yæsener  ifølge  Sagnet  frygte  Dagen.  Hine  Lysets 
Børn  tvinges  da  til  at  udslukke  ogsaa  deres  Lys 
for  at  der  kan  herske  det  forønskede  Mørke.  Man 
tage  hvilke  Begreber  man  vil:  Princip,  Lov,  Couse- 
quens  —  de  anvendes  saaledes,  at  de  Intet  skulle 
udtrykke  af  deres  Væsens  Lidhold,  ja  at  de  Intet 
skulle  udtrykke,  for  at  de  kunne  betegne  det,  deres 
Tyranner  ere ;  thi  disse  ere  Intet  uden  dem,  de  have 
underkuet,  og  blive,  uaar  de  have  underkuet  dem,  dog 
ikke  Andet  end  Jammerlighed:  af  Andre  maae  de 
laaue  x\lt,  —  som  man  siger,  indtil  Skjorten  —  og 
saa  give  de  sig  Mine  af  at  være  det  aandelige  Livs 
egentlige  Capitalister ,  eller  rettere  sagt,  saa  udgives 
de  derfor. 

I  det  Øieblik  man  virkelig  tager  Læren  om  det 
Antirationelle  paa  Ordet,  saa  standser  al  Discussion, 
ja  al  Meddelelse;  det  skeer  ikke,  fordi  man  ikke 
rigtig  har  forstaaet  Prof.  Nielsen,  men  netop  naar 
man  rigtig  har  forstaaet  ham:  man  kunde  ikke  mis- 
forstaae  ham  stærkere  end  ved  at  give  sig  til  at 
drøfte  Sagen  med  ham,  han  kunde  ikke  sætte  en  Be- 
gynder paa  en  vanskeligere  Prøve  end  ved  at  opfordre 
ham  til  en  fælles  Drøftelse.  At  det  forholder  sig 
saa,  skal  jeg  forsøge  paa  at  vise,  naturligvis  vel  vog- 

tende  mig  for  at  falde  i  den  Snare,  Sagen  ifølge  sin 
Natur  lægger  for  Enhver,  der  indlader  sig  med  den. 
For  det  Første  er  enhver  Meddelelse  umulig- 
gjort :  Naar  en  Frimurer  vil  prøve ,  om  en  Anden  er 
Frimurer,  saa  spørger  han  ikke  den  Anden  derom, 
siger  ikke  heller,  at  han  selv  er  det,  han  bruger 
overhovedet  ikke  Ord  for  at  give  og  modtage  denne 
Meddelelse,  han  kan  tale  om  Yind  og  Veir,  om  Han- 
del og  Politik,  ja  han  kan  endogsaa  tale  om  Frimu- 
reriet, men  vil  han  opnaae  sit  Maal,  bruger  han  et 
Meddelelsesmiddel,  der  ligger  ganske  udenfor  Sproget: 
han  seer  at  faae  Leilighed  til  at  give  den  Andens 
Haand  et  eiendommeligt  Tryk.  Er  den  Paagjældende 
nu  ikke  Frimurer,  saa  mærker  han  blot  et  Tryk  eller 
han  mærker  Intet:  er  han  Frimurer,  saa  forstaaer 
han  Meddelelsen  og  meddeler  sig  igjen.  Paa  lig- 
nende Maade  forholder  det  sig  med  den  antirationel- 
religiøse  Ethiker;  han  kan  lige  saa  lidt  som  Frimu- 
reren meddele  sig  igjennem  Sproget,  der  jo  er  et 
System  af  Tegn  for  Tanke-  og  Fornuftbestemmelser, 
men  da  han  paa  den  anden  Side  ikke  som  Frimure- 
ren kan  bruge  Haanden  istedenfor  Ordet,  vælger  han 
Sprogets  Ord  til  Betegnelse  for  Noget,  der  er  ligesaa 
uafhængigt  af  de  Fornuftbestemmelser,  de  betegne,  som 
Frimurerens  Meddelelse  er  uafhængig  af  det  Haand- 
tryk,  han  giver.  Dette  Noget  er  jo  nemlig  kun  til 
for  Organet  for  det  Antirationel-Religiøse,  men  er  slet 
ikke  til  for  den  Fornuft ,  for  hvilken  Sproget  er  Ud- 
tryk og  Meddelelsesmiddel.     Kan  hint  Noget  nu  ikke 

meddeles  gjennem  Sproget,  saa  kan  det  naturligvis 
ligesaa  lidt  meddeles  ved  noget  andet  Middel,  der 
staaer  under  det  Rationelles  Lov;  Meddelelsens  Yei 
er  en  Hemmelighed  for  Enhver,  der  ikke  besidder 
Organet.  Naar  man  spørger ,  hvorfor  da  Sproget 
bruges,  da  maa  dette  uden  Tvivl  —  thi  ogsaa  det  er 
en  Hemmelighed  —  betragtes  som  et  Incitament  for 
at  den  hemmelige  Meddelelse  kan  træde  i  Kraft; 
spørger  man  derimod,  hvorfor  netop  Sproget  bruges, 
da  er  dette  uforstandigt  spurgt,  eftersom  det  samme 
Spørgsmaal  kunde  gjøres  med  Hensyn  til  ethvert  andet 
rationelt  Middel  og  om  de  hemmelige  Midler  kan  der 
ikke  spørges,  da  Spørgning  er  en  rationel  Aet. 

Lad  os  see  Ligtigheden  heraf  i  nogle  Exemp- 
ler.  Naar  der  f.  Ex.  er  Tale  om  en  antirationel- 
religiøs  Ethik,  saa  betegner  Ordet  Ethik  i  den  Anti- 
rationel-Religiøses  Mund  og  for  den  Antirationel-Reli- 
giøses  Øre  vel  den  Fornuftbestemmelse,  som  Ordet 
udtrj'kker,  men  for  det  antirationel-religiøse  Organ 
betegner  det  noget  ganske  Andet,  som  vi,  netop  fordi 
det  falder  udenfor  al  Fornuft,  her  umuligt  kunne  be- 
tegne. Naar  det  videre  siges,  at  den  paradoxe  Ethik 
„dialektisk  forstaaet  har  sin  rationelle  Side"*),  saa 
kan  for  det  Første  Ordet  dialektisk  ikke  betegne  den 
Fornuftbestemmelse,  for  hvilken  det  er  Udtryk,  men 
det  betegner  en  Eiendommelighed  ved  det  Antiratio- 
nelle,    der   kun   kan   fattes   af  Organet   og  som  dette 


*)   Heegaard  anf.   Skr.   p.  439. 

optager  i  sig,  foranlediget  derved,  at  Fornuften  op- 
fatter hvad  Ordet  udtrykker,  for  det  Andet  kan  Ordet 
rationel  paa  ingen  Maade  have  sin  vedtagne  Betyd- 
ning, men  det  antyder  kun  en  ny  Eiendommelighed, 
for  hvis  Optagelse  af  Organet  Bestemmelsen  det  Ra- 
tionelle er  Incitament.  Naar  det  endelig  hedder,*) 
at  det  Antirationelle  i  Ethiken  fremkommer  som  en 
Consequens  af  det  Rationelle,  saa  betegner  Ordet  Con- 
sequens  her  naturligvis  ikke,  hvad  det  synes  at  be- 
tegne, men  endnu  en  ny  og  interessant  Eiendomme- 
lighed ved  det  Antirationelle,  til  hvis  Optagelse  For- 
nuftbestemmelsen Consequens  inciterer.  Ja  selv  om 
Udtrykket  det  Antirationelle  gjælder  dette.  Kun  for 
Tanken  og  Fornuften  er  det  antirationelt ;  det,  for 
Opfattelsen  af  hvilket  det  er  Incitament ,  kan  altsaa 
ikke  være  det  Antirationelle,  men  er  Noget,  om  hvis 
Forhold  til,  om  hvis  Gyldighed  eller  Ugyldighed  for 
Tanken  der  ikke  kan  være  Tale,  da  dets  Eiendomme- 
lighed i  Et  og  Alt  kun  er  for  Organet.  Og  saaledes 
overalt:  Ordene  med  deres  Fornuftbestemmelser  ere 
ligesaa  mange  Incitamenter,  der  foranledige  det  anti- 
rationel-religiøs^  Organ  til  dets  mange  særegne  Func- 
tioner,  for  hvilke  disse  Ord  aldeles  ikke  ere  Udtryk; 
ihvad  hine  end  ere,  meddeles  kunne  de  ikke. 

Det  Samme,  der  er  Grunden  til,  at  det  Antira- 
tionelle ikke  lader  sig  meddele,  begrunder  ogsaa,  at 
det  ikke  kan  objectiveres  og  overhovedet  ikke  tænkes 


*)  Heegaard  p.  406,  439,  445. 

eller   gjøres    til    Gjenstand    for    nogen    Erkjendelse ,    i 
hvilken  Tænkningen  er  et  Moment.     Grunden  er  den, 
at    det    falder    absolut   udenfor   al   Rationalitet.       At 
der   maa  lægges  Eftertryk  paa  „absolut",  er  en  Selv- 
følge,  da  Intet  i  Tilværelsen   gaaer  op  i  Rationalitet, 
da  det  Rationelle  overalt  forudsætter  det  Reelle,  uden 
hvilket    det  selv  ingen  Realitet  besidder.     Men  Ratio- 
nelt  og   Reelt  gjennemtrænge  hinanden,    saa    de   høre 
til  hinandens  Væsen,  eller  bestemtere:    det  er  samme 
Væsen,  der  adskiller    sig  i  sine  to  Væsenssider.     Det 
Rationelle    staaer    da  under   det  Reelles   Lov    og  det 
Reelle    under    det   Rationelles.     Viser   der   sig   derfor 
et   Reelt,    der    ganske    uuddrager   sig   det  Rationelles 
Lov  ,    saa    kan  selvfølgelig  ingen  rationel  Bestemmelse 
i   mindste    Maade    udtrykke    dets  Væsen,    og   det    kan 
hverken   være    til    for    Tænkningen    —    der   forholder 
sig  til  det  Ideelle   —  eller   for   den  Erkjendelse,    der 
svarer  til  det  Reelle,    fordi  Tænkningen  overalt  er  et 
Moment    i    den,    ligesom    det    Ideelle    overalt    er    et 
Moment  i  det  Reelle.     Bestemmelsen    det   Reelle    kan 
da    lige    saa    lidt    som  nogen  anden  anvendes  paa  det 
Antirationelle ,  den    er  kun  som  hine  tidligere  nævnte 
Incitament    for,    at    Organet    kan  fungere  i  en  vis  be- 
stemt   Retning.      Det  Samme    gjælder   saa    om    Ordet 
fungere  og  de  øvrige  Udtryk,  der  alle  betegne  Noget, 
hvori  er  et  Rationelt. 

Hvis  det  Antirationelle  ikke  opfattes  saaledes, 
saa  forvandles  det  til  et  Rationelt;  thi  et  Rationelt  er 
et  Noget,  der  er  reeh,    et  Reelt  er  et  Noget,  der  er 

rationelt,  men  et  Antirationelt  er  et  Noget,  der  hver- 
ken er  reelt  eller  rationelt,  der  ikke  er  et  Antiratio- 
nelt, der  vel  kan  kaldes  saa,  men  dog  egentlig  ikke 
kaldes  saa  med  Rette,  da  det  aldeles  Intet  kan  have 
at  gjøre  med  det  Udtryk,  hvormed  det  benævnes. 
Deraf  følger  saa  tillige,  at  der  ingen  Videnskab  kan 
dannes  om  det;  der  kan  meget  vel  dannes  et  System 
af  Tanker,  men  dette  vil  blot  sige  et  System  af  Inci- 
tamenter for  det  Antirationelles  hemmelighedsfulde 
Virken ,  som  hine  Tanker  aldeles  ikke  udtrykke  — 
hvortil  da  hører ,  at  Ordet  Incitament  heller  Intet 
udtrykker,  der  angaaer  Forholdet  mellem  det  Ratio- 
nelle og  d*et  Antirationelle ,  da  der  slet  intet  Forhold 
er.  At  der  ingen  Kritik  kan  gives  af  det  Antiratio- 
nelles Fremstilling,  da  der  ingen  Fremstilling  kan 
findes  af  det;  at  ingen  Discussion  kan  tænkes  med 
den,  der  staaer  paa  det  Antirationelles  Standpunkt, 
behøver  man  nu  kun  at  minde  om ,  eftersom  Kritik 
og  Discussion  ere  Acter,  der  staae  under  det  Ratio- 
nelles Lov. 

Naar  vi  sluttelig  erindre,  at  det  at  kjende  er  en 
rationel  Aet,  hvilket  ikke  er  det  Samme  som  en  blot 
rationel,  saa  følger  det  af  sig  selv,  at  vi  ikke  kjende 
noget  Reelt,  der  ikke  tillige  er  rationelt.  Yi  kjende 
altsaa  ikke  noget  Antirationelt ,  kjende  intet  Organ 
for  det  Antirationelle.  Er  det  da  ikke?  Nei ;  thi 
det  at  være  har  en  rationel  Side ;  at  sige,  at  det  An- 
tirationelle  er,   det   er:    at    sige,   at   det    er  rationelt. 

Hvad  skulle  \i  da  sige  om  det?  Vi  kunne  Intet 
sige,  ligesaa  lidt  bekræfte  som  benægte  Noget  derom, 
og  man  maa  fremfor  Alt  erindre,  at  hvad  her  er 
sagt  om  det,  Intet  udtrykker  om  dets  Væsen,  er  ab- 
solut og  ubetinget  fremmed  for  det. 


4. 
Dualismens  Consequenser. 

JMaar  der  er  kommen  en  lille,  næsten  usynlig  Revne 
i  et  Glas,  saa  kan  den  undertiden,  efter  længe  at 
have  holdt  sig  paa  samme  Punkt,  med  Eet  slaae  igjen- 
nem  og  spalte  hele  Glasset.  Naar  en  af  det  menne- 
skelige Legemes  Extremiteter  angribes  af  en  Sygdom, 
da  kan  Skaden  fra  dette  Udgangspunkt  æde  sig  ind  i 
Legemet  og  angribe  dets  Sundhed  i  sin  Rod.  Saale- 
des  er  det  gaaet  med  den  Dualisme,  der  tidligt*) 
ytrede  sig  i  Prof.  Nielsens  Anskuelse  af  Forholdet 
mellem  Tro  og  Viden.  Den  syntes  længe  uskadelig 
for  hans  Theorie;  thi  den  angik  jo  ikke  Theorien 
selv,  den  beroede  jo  kun  paa,  at  denne  Theorie  ingen 
Indflydelse  fik  paa  hans  Praxis ;  men  nu  har  den 
slaaet  saa  kraftigt  igjennem,  at  den  er  trængt  ind  i 
selve  hans  philosophiske  Grundanskuelse**).  I  en 
vis  Forstand  kunde  dette  synes  forunderligt:  man 
skulde   troe,    at   det   ingen    Virkning    vilde   have   paa 


*)  Phil.  Propædeutik  1857  p.  77.  r"^^ 

**)    Beinærknina^er    om    theoretisk    Off    praktisk    '^  /^ ,  " 

-i-^  til  10de 
delse.    Nord.  Universitetstidsskr.   TiUse-c 

Aargang,  1866.     Kjbh. 

Philosophens  Lærebygning,  at  han  udenfor  sin  Tiden- 
skab  havde  en  uvidenskabelig  Forvisning.  Selv  om 
Prof.  Nielsen  vilde  gaae  saa  vidt  at  forbyde  os  at 
anvende  den  Theorie,  han  gav  os,  nuvel  —  kunde 
man  sige  —  saa  lad  os  idetmindste  være  theoretiske 
i  Theorien.  Yar  Meningen  ikke  den,  hvorfor  har  da 
Professoren  vel  ellers  saa  tidt  og  med  saa  stor  For- 
nøielse  fortalt  os  Anecdoten  om  Laplaces  Svar  paa 
Napoleons  Spørgsmaal?  Vilde  det  ikke  være  høist 
forunderligt ,  om  den  Philosoph ,  der  saa  stærkt  har 
betonet  Yidenskabens  Protest  mod  ethvertsomhelst 
Dogme,  skulde  ende  med  som  Yictor  Coiisin  i  Frank- 
rig at  frembyde  sit  Gudsbegreb  ^ comme  une  base, 
qui  peut  porter  la  trinité  chrétienne"  ?*)  Men  Sagen 
er  den,  at  netop  fordi  den  Adskillelse,  som  Prof. 
Nielsen  vil  anbringe  mellem  Livet  og  Yidenskaben  er 
saa  chimærisk,  netop  derfor  strækker  Existensens 
Spaltning,  den  „psychologiske"  Splid  sig  helt  ind  i 
Yidenskaben,  hvorhen  den  aldeles  ikke  skulde  kunne 
naae.  I  sine  > Bemærkninger  om  theoretisk  og  prak- 
tisk Erkjendelse"  har  Professoren  ladet  Spaltningen 
fra  det  religiøse  Omraade  slaae  over  paa  det  ethiske, 
og  fra  det  ethiske  paa  Erkjendelsens.  Her  er  det  da 
ikke  blot  Religion  og  Yidenskab ,  men  Handlen  og 
Erkjenden  og  indenfor  Erkjendelsen  igjen  den  theore- 
tiske og  den  ..praktiske"  Erkjendelse,  der  staae  som 
absolut  uensartede  overfor  hinanden.     Det  har  hermed 


=}   se  Grnndid.  s.  Logik  II.  p.  343. 

haft  samme  Forløb  som  med  Paradoxet.  Om  et  Pa- 
radox, et  absolut  Paradox  i  og  for  sig  kan  man  mene 
hvad  man  vil;  men  hvad  man  saa  mener,  maa  det 
dog  vel  være  klart,  at  et  formidlet  Paradox  er  en 
fuldkommen  Uting.  Man  vil  ogsaa  erindre,  hvor  lat- 
terlig Kierkegaard  fandt  al  „Skimten'"  ligeoverfor  det 
absolute  Paradox  (Afsl.  Eftskr.  p.  433);  men  hvad  er 
det  vel  Andet  end  den  aller  morsomste  „Skimten" 
naar  det  hedder*)  at  „det  paradoxe  Standpunkt  frem- 
kommer i  Kraft  af  den  samme  Udviklingslov 
som  gjælder  indenfor  det  Rationelle"  og  at 
„den  rationelle  Videnskab  fordobler  sit  Synspunkt  saa- 
ledes ,  at  den  paa  eengang  erkjender  det  Paradoxes 
existentielle  Ubegribelighed  og  just  i  Kraft  af  denne 
Erkjendelse  tillige  opdager  den  Udviklingslov,  hvor- 
efter Videnskaben  giver  en  Afspeiling  af  det  Para- 
doxes Genesis"*).  Saaledes  kommer  det  relative  Pa- 
radox til  at  forberede  det  absolute  og  bane  Veien  for 
det.  Medens  det  dog  endnu  i  Grundid.  s.  Logik  II. 
p.  278  hedder  at  „Magten  i  sit  Væsen  er  lige  saa 
rationel  som  Viden,"  og  at  „den  uendelige  Fornuft 
bestemmer  det  Logiske  ved  det  Antilogiske  og 
omvendt"  bliver  hos  Dr.  Heegaard  selve  det  at 
ville,  forsaavidt  det  er  et  for  den  theoretiske  Viden 
Incommensurabelt  (et  Antilogisk)  kaldt  „et  ratio- 
nelt   Paradox"    (p.    441)    og    dette    vakre    Begreb 


*)  Heegaards  Fremstilling  af  Prof.  Nielsens  Lære  ,  Ind- 
ledn,  til  P^thiken  p.  439. 

dauner  saaledes  den  forønskede  Overgang.  Som  det 
Paradoxe  nu  her  har  skudt  Rødder  helt  ned  i  Im- 
manensens rationelle  Yerden,  saaledes  ogsaa  den  ab- 
solute  Uensartethed. 

Det  er  imidlertid  vanskeligt  nok  paa  dette  Punkt 
at  faae  en  tilstrækkelig  skarp  og  afgjort  Udtalelse  af 
Prof  Nielsen.  Han  bruger  vel  stærke  Ord,  men  han 
tilfiøier  gjerne  en  lille  Bisætning  eller  Bibestemmelse, 
der  atter  berøver  Ordene  deres  „resolute"  Præg,  han 
tager  med  den  ene  Haaud,  hvad  han  har  givet  med 
den  anden.  Han  befæster  Gabet  mellem  Praxis  og 
Theorie,  han  synes  endog  at  gaae  saa  vidt,  at  han 
vil  negte  ,  at  overhovedet  Theorien  som  saadan  lader 
sig  overføre  i  Praxis;  thi  —  hedder  det  —  „det, 
der  erkjendes  theoretisk,  kan  ikke  erkjendes  prak- 
tisk"*). Denne  Paastand  synes  dog  at  være  af  en 
Uforsigtighed,  der  idetmindste  har  det  for  sig  at  være 
„resolut".  Men  rettede  nu  En  det  Spørgsmaal  til 
Prof.:  Siger  Du  da  virkelig,  at  Praxis  ikke  lader 
sig  aflede  af  Theorie?  da  kan  han  svare  med  sine 
egne  Ord :  Ingenlunde ,  jeg  har  kun  sagt ,  at  Praxis 
ikke  ligefrem  lader  sig  aflede  af  Theorie**).  Og 
hvo  i  al  Yerden  vilde  modsige  det?  Paa  samme 
Maade  erklærede  Hr.  Professoren  i  Indledningen  til 
Grundid.  s.  Logik  I,  at  Videnskaben  ikke  ligefrem 
kan  modbevise  Miraklet.     Eu  værdifuld  Kategori,  den 


*)  Anf.  Sted  p.  69. 
**)  P.  66. 

Kategori:  ikke  ligefrem,  værdig  den  Mand,  der 
saa  skarpt  bar  bebreidet  den  speculative  Dogmatik 
„den  svampagtige  Blødhed,  hvormed  Kategorien  Grad 
overalt  i  ethvert  nok  saa  afgjørende  Dilemma,  deels 
direkte,  deels  indirekte  maa  figurere"*). 

Fremdeles :  Prof.  sprænger  Broen  i  Luften  mel- 
lem Tanken  og  Villien,  efter  først  at  have  slettet  Fø- 
lelsens Territorium  ud  af  sit  Landkort  og  delt  denne 
svagere  Magts  Besiddelse  mellem  hine  eneraadige 
Magthavere.  Han  tillægger  ikke  blot  Yillien  lige  Op- 
rindelighed med  Tanken  (p.  68),  men  lægger  en  saa- 
dan  Vægt  paa  Gjendrivelsen  af  den  Hegelske  Vildfa- 
relse, at  Villien  kun  er  en  Modification  af  Tænkningen, 
at  man  skulde  troe,  den  absolute  Uensartethed 
var  bevist,  saasnart  blot  denne  Misforstaaelse  var 
gjendrevet.  Men  Spørgsmaalet  er  jo  her  slet  ikke 
det,  om  Villien  lader  sig  aflede  af  Tanken  eller  om- 
vendt, men  om  begge  disse  Væsensytringer  ikke  lade 
sig  aflede  af  et  og  samme  Grundvæsen.  Negtes  dette, 
da  have  vi  Dualismen,  ren  og  skjær.  Men  det  Afgjø- 
rende eller  rettere  Mangelen  paa  Afgjørelse  er  ogsaa 
her,  at  det  i  Virkeligheden  kun  tilsyneladende  beneg- 
tes.  Thi  indvender  man,  at  Tanken  og  Villien  dog 
staae  i  uafbrudt  Forhold  til  hinanden,  da  svarer  Prof. 
blot :  det  har  jeg  jo  aldrig  lagt  Skjul  paa  „men  Tan- 
ken er  derfor  ikke  Villie,  Villien  ikke  Tanke  o.  s.  v." 
(p.  67)   hvad  det  naturligviis   ikke    kunde   falde  noget 


*)   Phil.  Propædeutik.     Efteraarshalvaar  1865  p.  173. 

Menneske  ind  at  benegte.  Forsøger  man  da  for  at 
naae  tilbage  til  Centrum  at  vende  Prof.s  egne  Ord 
imod  ham,  som  følger:  Hvis  „Religionen  forudsætter 
en  Aabenbaring  og  Aabenbaringen  et  Under,  men 
Videnskaben  fornegter  Underet  og  forkaster  Aaben- 
baringen" (p.  63)  saa  kan  den  Form  af  det  Religiøse, 
der  lader  sig  forene  med  Videnskaben,  kun  være  en 
saadan,  der  er  uden  Undere  og  uden  Aabenbaring  — 
da  svarer  Prof.  Nielsen  bittert,  at  „slige  Expectora- 
tioner  mere  charakterisere  de  livlige  end  de  grundige 
Hoveder"  (p.  73)  uanseet,  at  det  er  ham  selv,  der 
har  opstillet  Præmisserne,  af  hvilke  denne  Slutning 
med  Nødvendighed  maa  drages.  Opgiver  man  da 
Modet  og  indvender  bbt  tilsidst,  at  Prof.s  Anskuelse 
da  maa  være  en  aabenbar  Dualisme,  kan  „Bemærk- 
ningernes" Forf.  med  Rette  svare :  Jeg  siger  det  jo 
selv,  jeg  er  næstendels  Dualist ;  thi  —  hedder  det  — 
„der  gives  i  Aandslivet  stærke  til  Dualisme  grænd- 
sende  Modsætninger"  (p.  66).  Næstendels-Dualis- 
men er  beslægtet  med  den  af  Prof.  N.  saakaldte  „Mid- 
delveis-Theologie" ;  man  fanger  den  ikke,  den  er  saa 
smidig  at  den  glider  Enhver,  der  vil  gribe  den,  af- 
hænde. 

Det  er  skjøune,  sande  og  begeistrede  Ord,  som 
Grundideernes  Logiks  Forf.  udtaler  i  anden  Del  p. 
457:  „En  mat  Idee  har  naturligvis  matte  Extremer 
med  svag  Midte  og  mat  Sammenslutning,  derfor  er 
den  immanente  Speculation  altid  saa  ængstelig  for 
hvad  der  kunde  ligne  en  Dualisme.      Den  mægtige ,  i 

Væsen  guddommelige  Idee  har  derimod  mægtige  Ex- 
tremer,  deus  Udslag  i  kraftig  Dualisme  er  kun  For- 
udsætning for  den  uendelige  Overlegenhed,  hvormed 
den  fuldfører  Slutningen."  Men  hvad  hjælper  det  os, 
at  disse  Ord  ere  sande,  naar  i  det  Psychologiske 
„Slutningen"  udebliver  og  uforsonlige  Modsigelser 
stilles  Ansigt  til  Ansigt  mod  hinanden.  Vi  skylde 
alle  Prof.  Nielsen  Tak  og  Anerkjendelse  for  den 
Energi,  hvormed  han  har  forfulgt  det  Ideelle  heelt  ud 
i  dets  Modsætnings  yderste  Extrem,  Beundring  for 
den  geniale  Tillid,  hvormed  han  altid  har  følt  sig  for- 
visset om,  at  det  vel  skulde  lykkes  at  vise  selv  det 
Stridigstes  Eenhed  i  den  mægtige  Idee;  vi  høre  ham 
uden  Uvillie  tale  haaut  om  dem,  der  vilde  skræmmes 
selv  af  Skyggen  af  en  Dualisme ;  men,  det  forstaaer 
sig,  dog  kun  saa  længe,  som  den  virkelige  Dualisme 
ikke  bliver  udgivet  —  som  Manden  i  Eventyret  — 
for  sin  egen  Skygge.  Er  Tilliden  hos  Læreren  først 
bleven  til  Overmod,  da  svinder  hos  Lærlingen  Tryg- 
heden for  Følelsen  af  en  virkelig  Søndersplittelse,  en 
Spaltning,  der  ikke  lader  sig  skjule  'under  ubestemte 
Vendinger,  som  de  nylig  anførte,  et  Brud,  der  ingen- 
lunde lader  sig  klinke  ved  den  Art  Dialektik,  der 
bestaaer  i  en  Saramentvingen  af  modsigende  Udtryk 
som  „rationelt  Paradox"  eller  „absolut  uensartede 
Ytringer,  der  vise  sig  relative"*). 

Heldigvis  lader  „Bemærkningernes"  Forf.  sig  ikke 


')    Bemærkningerne  p,  65. 

Løie  med  at  udtale  almindelige  Sætninger,  han  vælger 
bestemte  Exempler  til  Oplysning  af  det  Fremsatte; 
men  som  det  i  en  saa  mislig  Sag  var  at  vente,  Prof. 
N.  er  sært  uheldig  med  de  Exempler,  han  giver. 
Han  udtrykker  sig  (p.  69)  paa  følgende  Maade:  „Vist- 
nok falde  saadanne  Kategorier  som  Valgfrihed,  Valg, 
Beslutning  o.  fi.  ind  under  Tankens  Belysning,  forsaa- 
vidt  de  k'are  sig  i  sædelig  Erkjendelse;  men  i  Prin- 
cipet  ere  de  ligefuldt  Villies-Kategorier,  deres  Erkjen- 
delse er  væsentlig  praktisk.  Det,  der  erkjendes  theo- 
retisk,  kan  ikke  erkjendes  praktisk;  det  nytter  ikke 
at  beraabe  sig  paa,  at  Indholdet,  der  erkjendes,  er 
det  Samme,  kun  Erkjendelsesmaaden  forskjellig;  i  en- 
hver afgjørende  Erkjendelse  bliver  Indholdet  bestemt 
ved  Maaden,  og  Maaden  ved  ludholdet.  At  Modet 
som  Dyd  kan  erkjendes  i  Theorien,  maa  indrømmes; 
—  men  dersom  det  Mod,  der  erkjendes  theoretisk, 
■virkelig  i  Eet  og  Alt  var  det  samme,  det  selvsamme, 
som  det,  der  erkjendes  praktisk,  hvad  vilde  saa  heraf 
følge  ?  Heraf  vilde  jo  følge ,  at  en  dygtig  theoretisk 
Tænker,  uden  at  vove  Noget,  uden  at  udsætte  sit 
Liv  for  nogen  virkelig  Fare,  maatte  kunne  tænke  sig 
saaledes  ind  i  det  sande  Mod,  at  han  i  Virkeligheden 
med  det  Samme  tænkte  det  sande  Mod  ind  i  sig,  og 
saaledes  ved  objectiv  Tænkning,  hvor  feig  han  for 
Resten  var  af  Naturen,  virkelig  blev  modig.  Men  at 
den,  der  i  Virkeligheden  er  feig,  om  han  end  tænker 
nok  saa  theoretisk,  ligesaa  lidt  kan  tilspeculere  sig 
virkeligt  Mod,    som  den,  der  er  uden  Penge,  om  han 

end  vilde  tænke  theoretisk  objcctivt,  til  ban  revnede, 
kan  tilspeculere  sig  virkelig  Penge,  trænger  ikke  til 
Bevis." 

Jeg  skal  ikke  videre  opholde  mig  ved  det  sidste 
Exempel  med  Pengene,  som  man  ikke  skal  kunne  til- 
speculere sig,  om  man  saa  tænkte,  indtil  man  —  efter 
Prof.  N.s  kraftige  Udtryk  — ■  revnede;  jeg  troer,  man 
uden  Chicane  kan  paastaae,  at  enhver  Kjøbmand,  ja 
endog  blot  enhver  Børsspiller,  der  har  speculeret,  vil 
kunne  lære  Prof.  Nielsen,  at  man  kan  speculere  sig 
Penge  til,  og  Penge  fra.  Eller  er  det  raaaskee  i 
Ordene  „theoretisk  objectivt"  at  Pointen  stikker? 
Jeg  troer  dog  knap,  at  Børsspeculationer  kunne  hen- 
regnes til  den  subjective,  den  ethisk-praktiske  Tænk- 
ning. Men  hvad  jeg  vil  holde  mig  til,  er  Exemplet 
med  Modet.  Thi  dette  Exempel  er  et  Vidnesbyrd 
fremfor  alle  om  den  Mangel  paa  Klarhed  og  besindig 
Eftertanke,  der  charakteriserer  hele  den  nye  Lære. 
Først  gjøres  der  en  Inddeling  af  Kategorierne  i  Yillies- 
kategorier  og  Videnskategorier;  saa  siges  der  om  de 
første,  at  deres  Erkjendelse  væsenlig  er  praktisk ;  der- 
næst nævnes  Modet  som  Exempel.  At  Prof.  Nielsen 
lægger  Yægt  herpaa,  det  sees  deraf,  at  dette  Exem- 
pel ikke  alene  forekommer  een  Gang  i  „Bemærknin- 
gerne", men  hos  Echoet  Hr.  Dr.  Heegaard  fulde  fire 
Gange,  nemlig  p.  385,  399,  400,  405.  Hvis  her  nu 
med  Modet  mentes  den  Uforsagthed,  der  næsten  som 
et  physisk  Anlæg  kan  være  eet  Menneske  medfødt  og 
et    andet    berøvet,    da   vilde  Den    visselig    med  Rette 

være  latterliggjort,  som  troede,  at  han,  hvor  feig  han  end 
af  Naturen  var,  kunde  ved  objectiv  Tænkning  blive 
modig  —  af  Naturen.  Men  hvad  da  blev  sagt  om 
Modet  som  praktisk  Bestemmelse,  vilde  rigtignok 
uheldigvis  ogsaa  gjælde  i  samme  Maal  om  alle  de 
theoretiske  xlnlæg;  thi  man  kan  ligesaa  lidt,  naar 
man  af  Naturen  er  tungnem,  sentænkende  og  svagt- 
begavet tilspeculere  sig  medfødt  Lærenemlied,  Skarp- 
sindighed eller  Vid.  Men  da  her  nu,  som  det  siges, 
udtrykkeligt  sigtes  til  Modet  som  Dyd,  er  den  Be- 
stemmelse som  gives,  ligefrem  falsk:  Den  thoretiske 
Erkjendelse  af,  hvad  Sandheden  byder,  hvad  et  Pligt- 
forbold  er,  hvad  Æren  kræver,  hvad  et  Fædreland 
vil  sige,  kan  og  skal  gaae  saaledes  over  i  Kjød  og 
Blod,  at  den  bekjæmper  og  over^  inder  den  naturlige 
Forsagthed,  hvor  denne  staaer  Udførelsen  af  det  Rette 
imod.  Hvo  der  uegter  Muligheden  heraf,  han  burde 
ikke  driste  sig  til  at  føre  Livets  Sag  contra  Theo- 
rierne;  thi  han  røber  sig  sel?  som  Stuephilosoph,  som 
ren  Theoretiker,  hvormeget  han  saa  lovpriser,  ja  for- 
guder det  Praktiske,  hvor  ivrigt  han  saa  be- 
stræber sig  for  at  gjøre  det  til  Et  og  Alt. 

Thi  ret  beseet,  hvad  gjør  Prof.  Nielsen  Andet? 
Han  taler  vel  om  den  dobbelte  Verden,  han  synes  vel 
ddt  at  være  ren  Dualist,  men  i  sidste  Instans  vil  man 
finde,  at  det  gaaer  ham  som  alle  Dualister,  de  ere 
det  nødvendigvis  kun  tilsj'neladende,  de  nødes,  naar 
det  kommer  til  Stykket,  til  at  bortkaste  det  ene  af 
de    tvende    modstaaende  Led,    som    de    have    bragt  i 

unaturlig  Spænding  mod  hinanden.  Det  viser  sig,  at 
Prof.  N.,  polemiserende  mod  det  at  gjøre  Tanken  til 
Alt  og  Tænkningen  til  Eet  med  det  hele  Menneske, 
(p.  68)  i  Virkeligheden  gjør  en  anden  af  Menneske- 
aandens  Ytringer,  nemlig  Villiens  Liv  til  Alt,  til  det 
Hele;  thi  naar  galt  skal  være  kan  hin  Side  opofres, 
men  ikke  denne  (p.  76).  Man  høre  Forf.s  egne  Ord: 
.,Den,  der  sætter  Tanken  ind  paa  praktisk  Erkjen- 
delse  af  en  hellig  Villie,  gaaer  maaskee  glip  af  Theo- 
rien,  men  han  vinder  Livet,  Aandens  evige  Liv;  thi 
A  andens  Liv  er  i  Vil  lien".  Er  det  en  Philosoph 
eller  er  det  en  Præst,  en  Tænker  eller  en  Moralist, 
som  taler?  Af  den  der  taler  med  en  sædelig  eller 
gudelig  Tendens  for  Øie,  finder  man  et  saadant  Ud- 
tryk berettiget  og  billiger  det  gjerne;  men  af  den,  der 
vil  forklare  os  Tilværelsen  som  Tænker? 

Man  burde  maaskee  undre  sig  mindre  derover, 
siden  man  ogsaa  i  andre  Litteraturer  træffer  paa 
ganske  tilsvarende  Misvisninger.  Se  f.  Ex.  Taine : 
„Les  philosophes  francais  du  XIX®  siécle"  om  Maine  de 
Biran  p.  59  :  Il  n'observe  que  le  moi,  l'åme,  l'étre, 
la  substance.  Ou  les  trouve-t-il  ?  Dans  la  volonté  . . .  . 
Aiusi  le  moi  n'est  plus  ce  tout  indivisible  et  continu, 
dont  nos  idées,  nos  plaisirs,  nos  peines  sont  les  par- 
ties composantes,  isolées  par  fiction  et  par  analyse, 
c'est  une  force  ou  faculté,  portion  du  tout,  mise  å 
part,  élevée  au-dessus  de  toutes  les  autres.  Le  reste 
est  mon  bien :  celle-ci  est  moi".  Paa  denne  Maade  charak- 
teriserer  den  aandrige  Franskmand  denne  Lære,  der  gjør 


66 


Yillien  til  det  hele  Menueske.  Men  skjøndt  saaledes 
Phænomenet  ikke  ere  enestaaende,  maa  jeg  dog  be- 
kjeiide,  at  jeg  for  min  Del  blev  høilig  forbanset,  da 
jeg  i  Slutningen  af  Prof.  N.s  Afhandling  stødte  paa 
det  Sted,  der  begynder  saaledes :  „Skulde  det  endnu 
virkelig  hvad  Nogle  paastaae  være  den  ene  og  samme 
Bevidsthed  umuligt  at  anerkjende  baade  det  Praktiske 
og  Theoretiske,  Tro  og  Yiden,"  —  man  vil  erindre 
at  Prof.  med  disse  Ord  betegner  den  positive  Religion 
og  Menneskeaandens  intellectuelle  Fordring  —  ,,da  vilde 
det  i  alt  Fald  blive  det  Theoretiske,  ikke  det  Prak- 
tiske, der  maatte  opgives".  Hvorledes?  Sagen  er 
da  altsaa  ikke  sikret  og  bevist,  det  kan  endnu  være 
muligt,  at  Dualismen  ikke  lader  sig  gjennemfore,  at 
man  maa  opgive  at  sige  baade  Ja  og  Nei?  Og  jeg, 
som  troede  at  denne  Opfattelse  —  efter  Forf.s 
Mening  —  var  aldeles  gjendrevet,  som  manglende  de 
nødtørftigste  Forudsætninger  i  Dialektik  og  Psychologie 
(se  p.  65).  Denne  pludselige  Indrømmen  af  det 
Modsattes  Mulighed  har  noget  meget  Beroligende.  Det 
gjælder  da  nu  om  at  forandre  Taktik,  det  er  ikke 
mere  Dualismen  der  skal  angribes,  det  er  Udveien  ud 
af  den,  som  det  bliver  Opgaven  at  spærre.  Denne 
Udvei  findes  nu  antydet  i  forskjellige  Udtryk  hos 
Prof.  Nielsen  og  hans  Tilhængere,  Bevægelsen  fore- 
kommer i  forskjellige  Former,  men  i  Virkeligheden 
er  den  let  at  gjeukjende  som  een  og  den  samme. 

Paa  dette  Sted  hedder  det  først  og  fremmest,    at 
skal    en    af  Siderne    opgives,    saa   maa    det  blive  den 

theoretiske.  Man  mærker  vel,  at  Skibet  er  i  Havs- 
nød, det  kan  kun  frelses  ved  at  kaste  sin  Ballast 
overbord:  hvis  det  derved  kun  ganske  sikkert  opnaaer 
at  kæntre,  saa  er  dets  Undergang  gjort  saa  temmelig 
indlysende.  I  ren  Almindelighed  betragtet  har  nu 
den  valgte  Udvei  noget  meget  Komisk.  Hele  Læren 
bestod  jo  væsenligt  deri,  at  man  tog  Kierkegaards 
„Øieblikket"  i  den  ene  Haand,  Ørsteds  „Aanden  i 
Naturen"  i  den  anden,  klappede  dem  sammen  og  ind- 
bandt dem  i  Eet.  Optræder  nu  En  med  den  ludven- 
ding, at  denne  Forbindelse  eller  Sammenbindning  ikke 
godt  gaaer  an,  og  er  han  paastaaelig  nok  til  ikke  at 
ville  give  efter,  nu  vel !  saa  vil  Modparten  ikke  være 
den  stridige,  men  skjærer  Ørsted  fra  og  beholder 
Kierkegaard.  Men  hvad  bliver  der  saa  tilbage  af  den 
hele  Lære,  som  man  paa  saa  taabelig  en  Maade  har 
betegnet  som  den  Mands  største  Fortjeneste,  hvis  vel- 
erhvervede Berømmelse  beroer  paa  ganske  andre  og 
anderledes  ægte  videnskabelige  Bedrifter,  hvad  inde- 
holder den  da,  som  ikke  langt  bedre,  rigere,  fuldere 
er  sagt  af  Kierkegaard? 

Underkaste  vi  nu  Sagen  en  nærmere  Betragtning, 
hvorledes  beviser  Prof.  Nielsen  da  Muligheden  af  at 
opgive  det  Theoretiske ?  „Existensen,"  hedder  det,  „er 
praktisk;  en  Bevidsthed  kan  existere  uden  at  være 
theoretisk ;  men  en  Bevidsthed  kan  ikke  være  theore- 
tisk  uden  at  existere.  Det  er  altsaa  muligt  at  sætte 
Existensen  øverst  og  beholde  Theorien.  •*  Er  denne 
Sophisme  ogsaa   passende   for  en   Tænker,    en  Tænker 

af  Prof.  Nielsens  Rang?  Det  er  jo  et  Ordspil,  en 
spøgefuld  Spillen  med  et  dobbelttydigt  Ord.  Først 
tages  Ordet  „existere"  i  rent  abstract  Betydning  som 
det  at  være  til,  og  saa  hedder  det  med  Rette,  at  en 
Bevidsthed  ikke  kan  være  theoretisk  uden  at  existere, 
derpaa  tages  det  i  den  særegne,  nylig  indførte  Be- 
mærkelse af  Livet  for  de  praktiske  Ideer  og  nu  hedder 
det  om  Existensen,  at  den  selvfølgelig  maa  sættes 
øverst.  Ak!  det  „øverst  og  nederst"  det  er  Prof. 
Nielsen  en  dyrebar  Betegnelse;  kunde  de  hinanden 
modsigende  Ytringer  virkelig  forsones,  saa  var  det  saa 
vist  eet  og  det  samme,  hvor  paa  Lav  jeg  satte  dem. 
Hvis  Troens  Superioritet  ikke  maa  yttre  sig  i  en  Om- 
formning af  Yideu,  er  det  ikke  godt  at  fatte,  hvori 
den  bestaaer.  Men  altsaa:  fordi  man  ei  kan  theore- 
tisere  uden  at  existere  o:  spise,  drikke,  sove  etc, 
derfor  maa  en  positiv  Troes  Paradoxer  sættes  over 
Menneskeaandeus  fornuftige  Resultater.  Men  ligemeget 
med  den  svage  Begrundelse.  Lad  os  blot  undersøge 
i  og  for  sig,  om  det  Theoretiske  ogsaa  lader  sig  op- 
give! Ja,  hvis  Theorien  virkelig  var  eet  med  den  sy- 
stematiserede Videnskab  og  denne  igjen  eet  med  saa 
og  saa  mange  trykte  i  Papir-  eller  Læderbind  ind- 
bundne Blade,  da  lod  det  sig  gjøre  at  lade  Viden- 
skaben ligge  og  lade  Theorien  være  Theorie.  Men 
hvis  det  ikke  forholder  sig  saaiedes,  hvis  der  i  den 
simpleste  Samtale  mellem  en  Bonde  og  en  Fisker,  hvis 
der  i  den  jævneste  Udtalelse  af  to  enfoldige  Tanker, 
mellem  hvilke    der  er  Sammenhæng  og  i   hvis  Række- 

følge  der  er  Coiisequeiis  —  hvis  der,  siger  jeg,  i  disse 
ganske  ligefremme  og  dagligdags  Pliænomener  er  en 
spirende  Videnskab,  en  elementær  Theorie,  hvad  da? 
Nei,  Videnskabens  Væsen  er  ikke  afhængig  hverken 
af  Papir  og  Trykkers værte  eller  af  System  og  Fuld- 
stændighed, Theorien  er  tilstede  overalt,  hvor  en  for- 
nuftig Erkjendelse  linder  Sted,  den  være  nok  saa 
abrupt,  nok  saa  enfoldig.  At  opgive  Theorien  gaaer 
da  ikke  saa  let. 

En  anden  Form  for  den  samme  Tankegang  fore- 
kommer hos  Dr.  Heegaard  anf.  Sted  p.  447.  Frem- 
stillingen er  der  lagt  an  paa  at  charaktisere  den  „Vil- 
liens Concentratiou  ud  over  det  Rationelle"  der  findes 
hos  den  Paradoxet  Troende.  Den  er  saa  stærk,  at 
under  den  alle  Hensyn  til  Theorien  forsvinde,  „ja," 
siges  der,  ,,end  ikke  den  rationelle  Ethik  paa  sit 
Maximum  kan  her  komme  i  Betragtning".  Godt!  saa- 
længe  Individet  ikke  har  denne  Concentration,  er  det 
kun  halvveis  troende,  og  en  halv  Tro  er  ingen  Tro; 
saasnart  det  derimod  har  hævet  sig  til  Troens  Høide, 
har  det  jo  tabt  al  Theorie  aldeles  afsyne.  Hvilken 
tydeligere  Udtalelse  af  Dualismens  Umulighed  kan  man 
vel  ønske  end  denne,  der  er  givet  af  dens  egen  Be- 
grunder og  sat  i  Pennen  af  en  af  dens  blindeste  For- 
svarere ! 

Til  denne  Vending  slutter  sig  saa  den,  hos  Kierke- 
gaard imponerende,  men  her  uheldige,  at  den  sande 
Troende    ingen   Tid   har    til    at    beskjæftige    sig   med 

den  videnskabelige  Theorie*).  Hvis  deune  Vending 
ikke  opklarer  Andet,  saa  viser  den  idetmindste,  at 
vore  Theoretici,  ligervis  som  de  gamle  Vikingekonger, 
der  tilfredse  med  Æren  gjerne  afstode  fra  deres  Deel 
af  Byttet,  høimodigt  for  deres  egne  Personer  gjøre 
Afkald  paa  den  Tro,  de  som  Feltherrer  saa  tappert 
tilkjæmpe  de  Andre. 

Endnu  en  Udvei  erindrer  jeg  at  have  hørt  Prof. 
Nielsen  antyde  paa  sine  Forelæsninger;  da  jeg  ikke 
har  noget  trykt  Document  at  støtte  mig  til,  berører 
jeg  den  naturligvis  med  et  vist  Forbehold,  om  jeg  end 
ikke  tvivler  paa,  at  Prof.  N.  vil  vedkjende  sig  at  have 
fulgt  den  Tankegang,  hvorpaa  det  her  kommer  an. 
Prof.  omtalte  det  Bibelsted,  hvor  der  fortælles,  at 
Himmelen  aabnede  sig.  og  Aanden  foer  ned  som  en 
Due,  det  samme  Sted,  som  Hr.  A.  C.  Larsen  har  an- 
ført i  sin  Bog  „Samvittighed  og  Videnskab''  pag  59. 
Det  Spørgsmaal  blev  opkastet,  om  Videnskaben  nu 
her  turde  anbringe  sin  profane  Kritik,  og  kræve  den 
Troende  til  Piegnskab  for,  hvorledes  han  bærer  sig 
ad  med  at  fastholde  en  Hvælving,  naar  han  veed,  der 
ingen  er,  med  at  troe,  den  aabnede  sig,  med  at  op- 
fatte Duen  som  Andet  og  Mere  end  et  rent  Symbol, 
naar  han  veed,  at  Aanden  umuligt  kryber  sammen  til 
en  Due.  Dette  var  Spørgsmaalet,  om  end  udtrykt  i 
andre  Ord.      Prof.  dadlede  nu    den  Aandløshed,    der 


*;    See  Heegaard  p.  395,  smlgn.  Nielsen:  Evangelietroen 
og  Theologien  p.  155. 

hang  sig  i  det  enkelte  Billede,  der  ikke  forstod,  at 
for  Troen  vare  disse  Billeder  i  Flyden  og  Strømning, 
i  en  uophørlig  Bevægelse,  under  hvilken  det  var  lige- 
saa  umuligt  for  Kritikcn  at  gribe  som  for  Forstanden 
at  fatte  dem.  Naar  man  hører  Sligt  første  Gang,  da 
skammer  man  sig  over  at  have  været  saa  aandløs,  man 
føler  sig  tilmode  som  en  beskjæmmet  Chicaneur;  men 
•ved  nølere  Eftertanke  viser  det  sig  ogsaa  her.  at  Stand- 
punktet kun  lader  sig  hævde,  naar  dets  Eiendomme- 
lighed  opgives,  og  den  stærke  Spænding  mellem  Troens 
og  Videns  Synsmaader  slappes.  Nylig  saa  vi,  at  man 
hjalp  sig  ved  at  kaste  Theorien  tilside,  her  synes  det 
omvendt  at  gaae  ud  over  Troen.  Thi  den  klare,  hi- 
storiske Virkelighed,  som  den  Troende  maa  tillægge 
de  hellige  Kjendsgjerninger,  hvis  han  ikke  til  sin  For- 
undring vil  see  sig  enig  med  Rationalisten,  synes  her 
at  vige  Pladsen  for  en  mystisk  Halvvirkelighed,  en 
ideel  Realitet,  der  Intet  har  at  sige  der,  hvor  det 
netop  gjælder  om  Existens  og  Factum. 

Men  tilbage  til  Prof.  Nielsens  Opofi^else  eller 
mulige  Opofrelse  af  Theorien  til  Bedste  for  det  prak- 
tiske Liv.  Hvad  er  det  vel,  der  skal  opnaaes  der- 
ved? ganske  for  Intet  pleier  man  ikke  at  gjøre  endog 
blot  et  muligt  Offer. 

Det  er  Villiens  Oprindelighed  og  Selvtilstrække- 
lighed, der  skal  sikres,  forsaavidt  er  Offeret  forklar- 
ligt nok.  Uforklarligt  er  det  derimod,  at  noget  Syn- 
derligt kan  antages  at  være  vundet  derved.  Thi  det 
maa  dog  vel  staae  fast,    at  Villien  i  og  for  sig  er  en 

ganske  ligesaa  immanent,  ligesaa  lidet  overnaturlig 
Ytring  af  det  Menneskelige  som  Tanken.  Det  er  jo 
dog  en  Opfattelse,  der  tilhører  en  forældet  Tids  Kai- 
vetet,  at  visse  af  Menneskelivets  og  visse  af  Jorde- 
livets Phænomener  eller  Ytringer  ere  mere  suprana- 
turale  end  de  andre.  Formedelst  en  saadan  Opfat- 
telse rystede  mangen  gammel  troende  Jøde  paa  Ho- 
vedet, da  Olien  i  den  kjøbenbavnske  Synagoges  evige 
Lampe  blev  afløst  af  Gas.  Thi  Gas,  det  er  et  revo- 
lutionært Element,  høist  naturligt,  høist  aandigt,  og 
det  Lys,  som  den  spreder,  er  stærkt  og  skarpt. 
Olie  derimod  er  en  blid  tyktflydende  Yædske,  der  har 
gammel  Hævd  paa  sig  som  den  eneste  rette  Lys- 
bringer og  som  desuden  er  i  Familie  med  Salvelse  og 
alt  andet  Deslige.  Skal  nu  Tanken  paa  samme  Maade 
bestemmes  som  profan,  Yillien  derimod  udgives  for  at 
være  i  Slægt  med  det  Positive?  Er  Yillien  da  Tro 
eller  Yillien  det  Organ,  hvormed  Troen  gribes?  Ja  det 
paastaaes,  men  denne  Paastand  er  aldeles  falsk.  Yillien 
er  ikke  saadan  halvt  om  halvt  en  transscendent  og 
aabenbaret  Magt,  den  er  rent  menneskelig,  rent  for- 
nuftig. Er  Troens  Gjenstand  et  Under,  saa  er  Troen 
selv  hge  saa  fuldt  et  Under*),  og  Yillien  er  ikke  Un- 
deret nærmere  end  Tanken.  Men  paa  dette  Punkt 
gjør  Prof.  Nielsen  sig  skyldig  i  en  Række  af  Tilsni- 
gelser og  han,  der  saa  haardnakket  har  bekjæmpet 
den  speculative  Dogmatiks    Sophismer,    fremsætter    en 


'=)  Se  ..Philosophiske  Smuler"  pag.  95. 

Sophisme,  maaskee  mindre  blændende,  men  ikke 
mindre  forkastelig  end  dens.  Det  hedder  i  „Be- 
mærkningerne" :  „Skulde  Nogen  imidlertid  være  saa 
livlig  i  Hovedet  og  saa  let  i  Tankerne,  at  det  virke- 
lig løber  rundt  for  ham,  hvad  der  skal  staae  øverst 
og  hvad  der  skal  staae  nederst,  Troen  eller  Viden, 
men  af  lutter  Livlighed  forvexler  Øverst  med  Nederst 
og  Nederst  med  Øverst,  lad  ham  forsøge  at  simplifi- 
cere Forholdene  ved  at  kaste  Troen,  Villiesidealet, 
Charakterprincipet  bort  og  leve  paa  den  rene  Theorie : 
han  undgaaer  dog  ikke  Fordoblingen".  Hvilken  Fart! 
hvilke  Spring  som  med  Syvmilestøvler!  fra  Existensen 
til  Troen,  fra  Troen  til  Villiesidealet  og  Charakter- 
principet !  Jeg  arrogerer  mig  maaskee  ikke  for  megen 
Ære  ved  at  antage,  at  det  er  min  Ringhed,  som  er 
ment  med  den  fortumlede  Livlige,  og  at  den  anførte 
Passus  er  fremkaldt  ved  en  Ytring  af  mig  i  „Fædre- 
landet" for  16de  Februar  1866.  Men  hvis  saa  er, 
hvor  har  jeg  vel  talt  om  at  kaste  først  Troen  i  ren 
Almindelighed,  saa  Villiesidealet  og  Charakterprincipet 
bort?  Saa  lidt  som  det  er  mig,  der  anbefaler  den 
Kur,  at  amputere  Hovedet  for  at  frelse  Livet,  saa- 
lidet  ønsker  jeg  nogen  anden  Lemlæstelse  af  det 
Menneskelige,  hvorved  intet  Andet  opnaaes  end  at 
Feberen  —  paa  Holbergsk  —  forlader  den  Syge. 
Hvad  Andet  har  vel  jeg  i  mine  Bladartikler  forsøgt 
at  godtgjøre,  end  at  to  absolut  uensartede  Priucipers 
Forening  i  samme  Bevidsthed  er  umulig?  Hvor  staaer 
det  skrevet,  at  den,  der  opgiver  den  positive  Religion, 

opløser  det  Religiøse  selv  i  det  Videnskabelige?  Een 
saadan  Personlighed  som  den  amerikanske  Præst 
Theodor  Parker  er  Vidnesbyrd  nok  om  denne  Paa- 
stands  Løshed.  Og  hvordan  vil  man  vel  overbevise 
om,  at  den,  der  bryder  med  Orthodoxien,  svigter 
Villiesidealet,  at  den,  der  vil  bevare  Charakterens 
Eenhed  i  det  theoretiske  og  i  det  praktiske  Liv,  at 
han  bortkaster  Charakterprincipet?  Hvordan  vil  man 
godtgjøre,  at  det  er  paa  denne  Side  Charakterløs- 
heden,  paa  hin  derimod,  at  Fastheden  findes?  Den 
nye  Lære  maa  her,  som  saa  tidt,  henvise  til  Livet  og 
hvad  Livet  lærer.  Hvad  lærer  da  Livet,  hvad  Svar 
giver  det  ?  Ja  her,  som  bestandig,  er  Vanskeligheden 
den,  at  Livet  lærer  Enhver  et  Forskjelligt.  Men  kan 
der  fra  den  nye  Læres  Side  vel  indvendes  Noget, 
naar  En  for  sin  Del  erklærer,  at  de  sandeste  Cha- 
rakterer,  den  reneste  Villie  har  han  fundet  paa  den 
Side,  hvor  efter  Theorien  de  „intellectuelle  Amphi- 
bier"  skulde  opholde  sig,  men  derimod  de  strøm- 
mende, de  i  intellectuel  Begeistring  vibrerende  Aan- 
der  der,  hvor  efter  Theorien  Charakterens  Fasthed 
netop  skulde  findes.  Af  egen  Drift  vilde  vel  Ingen 
bruge  et  saa  svagt,  saa  fruentimmeragtigt  Argument, 
men  jeg  seer  ikke  rettere,  end  at  Prof.  Nielsen  selv 
er  den,  som  har  hjemlet  Brugen. 

Der  forekommer  i  Aandens  Verden  hyppigt  Phæ- 
nomener  af  en  saa  afgjørende  Betydning,  at  de  have 
Krav  paa  vor  Interesse ,  ligegyldigt  om  de  opdukke  i 
nok  saa  stor  en  Afstand  fra  os  eller  midt  i  vort  eget 

Fædreland;  der  gives  andre  som  vi  ingen  Opmærk- 
sombed vilde  skjænke,  hvis  de  vare  opstaaede  i  China 
eller  i  Araerika  eller  i  Tydskland,  men  som  vi  føle 
os  forpligtede  til  at  anerkjende  eller  bestride,  ene  og 
alene  fordi  deres  Nærbed  i  Tid  og  Rum  udruster 
dem  med  en  Magt,  som  deres  indre  Yærd  aldrig  i  og 
for  sig  vilde  forlene  dem.  Prof.  Nielsens  Lære  om 
Forholdet  mellem  Religion  og  Videnskab  bører  til 
den  sidste  Klasse.  Grunden  til,  at  vi  Danske  bør 
agte  paa  den,  er  den,  at  den  er  dansk.  Dog,  hvad 
siger  jeg,  dansk!  er  denne  unaturlige,  med  sig  selv 
splidagtige  Lære  dansk?  Den  er  det  kun  i  Ordets 
bogstavelige  Forstand;  i  dybere  og  sandere  Mening 
dansk  er  den  rigtignok  meget  langt  fra  at  kunne  kal- 
des, saalænge  man  hævder  den  danske  Tænkning 
Sundhedens  og  Klarhedens  Egenskaber,  saalænge  man 
er  enig  om ,  at  den  danske  Tankegang  vel  ikke  er 
mørkeræd  som  saa  tidt  den  franske,  men  endnu  mindre 
dunkel  som  saa  hyppigt  den  tydske  og  allermindst  er 
lyssky  eller  lovløs.  Den  er  da  blot  dansk  i  Hen- 
seende til  sin  Oprindelse  og  forsaavidt  som  dens  Til- 
blivelse kun  er  begribelig  ud  fra  givne  historiske  For- 
udsætninger paa  dansk  Grund.  Man  har  beraabt  sig 
paa  dette  Forhold  til  Fortiden  for  at  hævde  den  nye 
Læres  Nødvendighed,  for  at  fremstille  enhver  Opposi- 
tion imod  den  som  et  afmægtigt  Forsøg  paa  at 
holde  Tidens  eget  vældige  Hjul  tilbage,  men  man 
har,  beskjæftiget,  som  man  var,  med  at  føle  Verdens- 
historiens  Puls,  glemt  at,    Spørgsmaalet   her  ikke  er, 

om  Theorien  er  fattelig  som  et  naturligt  Foster  af 
en  tidligere  Tilstand  elier  forklarlig  som  Undflyeu  af 
en  dobbelt  Ild:  men  om  den  er  fyldestgjørende,  om 
den  er  sand,  om  den  Bram,  hvormed  den  af  Tilhæn- 
gere forkyndes,  paa  nogen  Maade  er  berettiget,  og 
man  har  ikke  betænkt,  at  enhver  eklektisk  Lære  med 
samme  Lethed  kan  godtgjøre  sin  ægte  Herkomst  og 
sin  Arveret  til  Sandhedens  Trone. 


Efterskrift:  En,  efter  at  dette  Skrift  var 
givet  i  Trykken,  udkommen  Piéce  af  Prof.  R.  Nielsen 
„Svar  til  Hr.  Dr.  phil.  Pastor  Zeuthen"  foranlediger 
mig  ikke  til  nogen  Tilføielse  eller  Rettelse  i  det 
Skrevne.  Den  indeholder  for  største  Delen  kun  Op- 
trvk  af  Fovf.s  Udfald  mod  Martensens  Dogmatik. 


m 


li 


^, 


n.^^u 


B 

4348 

D8B7 


Brandes,  Georg  Morris  Cohen 

Dualismen  i  vor  nyeste 
philosophie 


PLEASE  DO  NOT  REMOVE 
CARDS  OR  SLIPS  FROM  THIS  POCKET 


UNIVERSITY  OF  TORONTO  LIBRARY 


i 


